url: =select /*+ index(customs_tariff_heading,description_of_goods,port_of_destination,country_code,indian_Port,unit_quantity_code,file_date) */ SQL_CALC_FOUND_ROWS id,port_of_destination as port_of_destination,description_of_goods,customs_tariff_heading,quantity,unit_quantity_code,country_code,value_of_goods_in_rupees,indian_Port,unit_value,date_format(file_date,'%d-%b-%y') as date_time from eximpuls_export.export_master where 1=1 and match(description_of_goods)Against('+Pitavastatin' IN BOOLEAN MODE) order by sort_date desc limit 50 offset 0\nIndia Export Data and Price of Pitavastatin | www.eximpulse.com\n1 26-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.36 933.36 Delhi Air Cargo ACC HS-CCR more\n2 26-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.03 1346.03 Delhi Air Cargo ACC HS-CCR more\n3 26-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 2 NOS 1866.71 933.36 Delhi Air Cargo ACC HS-CCR more\n4 25-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.36 933.36 Delhi Air Cargo ACC HS-CCR more\n5 25-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.03 1346.03 Delhi Air Cargo ACC HS-CCR more\n6 25-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 3 NOS 4038.08 1346.03 Delhi Air Cargo ACC HS-CCR more\n7 25-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 8 NOS 7466.87 933.36 Delhi Air Cargo ACC HS-CCR more\n8 25-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.03 1346.03 Delhi Air Cargo ACC HS-CCR more\n9 23-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 2 NOS 1866.72 933.36 Delhi Air Cargo ACC HS-CCR more\n10 23-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 3 NOS 4038.08 1346.03 Delhi Air Cargo ACC HS-CCR more\n11 22-Nov-16 29420090 CHINA PITAVASTATIN CALCIUM GUANGZHOU .1 KGS 132194.13 1321941.3 Chennai Air Cargo ACC HS-CCR more\n12 21-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 4 NOS 3800.54 950.14 Delhi Air Cargo ACC HS-CCR more\n13 19-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 950.14 950.14 Delhi Air Cargo ACC HS-CCR more\n14 19-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 3 NOS 4112.55 1370.85 Delhi Air Cargo ACC HS-CCR more\n15 19-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 6 NOS 5700.82 950.14 Delhi Air Cargo ACC HS-CCR more\n16 19-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 2 NOS 2741.69 1370.84 Delhi Air Cargo ACC HS-CCR more\n17 18-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 3 NOS 2850.39 950.13 Delhi Air Cargo ACC HS-CCR more\n18 18-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 2 NOS 2741.72 1370.86 Delhi Air Cargo ACC HS-CCR more\n19 18-Nov-16 29141990 TAIWAN PITAVASTATIN CALCIUM REFERENCE STANDARD TAIPEI .6 KGS 37093.68 61822.8 Hyderabad ACC HS-CCR more\n20 16-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.14 933.14 Delhi Air Cargo ACC HS-CCR more\n21 16-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.32 1346.32 Delhi Air Cargo ACC HS-CCR more\n22 16-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 3 NOS 2799.43 933.14 Delhi Air Cargo ACC HS-CCR more\n23 15-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.13 933.13 Delhi Air Cargo ACC HS-CCR more\n24 15-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.35 1346.35 Delhi Air Cargo ACC HS-CCR more\n25 15-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 2 NOS 2692.68 1346.34 Delhi Air Cargo ACC HS-CCR more\n26 12-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 5 NOS 6731.68 1346.34 Delhi Air Cargo ACC HS-CCR more\n27 12-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 3 NOS 2799.43 933.14 Delhi Air Cargo ACC HS-CCR more\n28 12-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.34 1346.34 Delhi Air Cargo ACC HS-CCR more\n29 10-Nov-16 30043990 UNITED STATES PIVASTA 2MG PITAVASTATIN CALCIUM 2MG TABS X 100 10TAB MALTA 40 PAC 34360.44 859.01 Bangalore ACC HS-CCR more\n30 10-Nov-16 30043990 UNITED STATES PIVASTA 2MG PITAVASTATIN CALCIUM 2MG TABS X 100 10TAB MALTA 40 PAC 34360.44 859.01 Bangalore ACC HS-CCR more\n31 09-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 2 NOS 1866.28 933.14 Delhi Air Cargo ACC HS-CCR more\n32 09-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.33 1346.33 Delhi Air Cargo ACC HS-CCR more\n33 08-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 3 NOS 2799.43 933.14 Delhi Air Cargo ACC HS-CCR more\n34 07-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 4 NOS 3732.59 933.15 Delhi Air Cargo ACC HS-CCR more\n35 05-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.15 933.15 Delhi Air Cargo ACC HS-CCR more\n36 04-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 3 NOS 2799.43 933.14 Delhi Air Cargo ACC HS-CCR more\n37 04-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 4 NOS 5385.35 1346.34 Delhi Air Cargo ACC HS-CCR more\n38 04-Nov-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.14 933.14 Delhi Air Cargo ACC HS-CCR more\n39 04-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 2 NOS 2692.67 1346.34 Delhi Air Cargo ACC HS-CCR more\n40 04-Nov-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.33 1346.33 Delhi Air Cargo ACC HS-CCR more\n41 31-Oct-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.15 933.15 Delhi Air Cargo ACC HS-CCR more\n42 29-Oct-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.34 1346.34 Delhi Air Cargo ACC HS-CCR more\n43 29-Oct-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.14 933.14 Delhi Air Cargo ACC HS-CCR more\n44 29-Oct-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 2 NOS 2692.66 1346.33 Delhi Air Cargo ACC HS-CCR more\n45 28-Oct-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 4 NOS 5385.35 1346.34 Delhi Air Cargo ACC HS-CCR more\n46 28-Oct-16 30049099 UNITED KINGDOM PIVASTA 4 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 1346.33 1346.33 Delhi Air Cargo ACC HS-CCR more\n47 26-Oct-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.13 933.13 Delhi Air Cargo ACC HS-CCR more\n48 25-Oct-16 30045090 SINGAPORE PIVASTA 2 MG TAB ( PITAVASTATIN ) [PACKSIZE: 10 x 10] SINGAPORE 25 PAC 21372.31 854.89 Sahar Air Cargo ACC HS-CCR more\n49 24-Oct-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.16 933.16 Delhi Air Cargo ACC HS-CCR more\n50 24-Oct-16 30049099 UNITED KINGDOM PIVASTA 2 MG (PITAVASTATIN) SIZE-100 TABS/PACK (PHARMACEUTICALS MEDICINES) LONDON - HEATHROW 1 NOS 933.14 933.14 Delhi Air Cargo ACC HS-CCR more\nExport Data And Price Of Pitavastatin | www.eximpulse.com\nEximpulse Services is the place where you can find the recent and updated Trade intelligence report of Pitavastatin Export Data. Some Sample Shipment records for Pitavastatin Export Data of India are mentioned above. Further for Free sample and pricing of detailed reports contact on sales@eximpulse.com


timestamp: atn

url: =Thuciamna Lim - Zomi Adventist Innkuan\nLesson 9 *May 22–28\nSabbath Nitaklam May 22\nTuakalsung Simding: Pian. 2:2, 3; Pai. 20:11; 16; Heb. 4:1–4; Pai. 31:12–17; Thuhilhkik. 5:14.\nKamngah: “A tawntung thuciamna in amau khangin Sabbath tangin, Israel mite in Sabbath kem ding uh hi.” (Paikhiatna 31:16.)\nNi sagih Sabbathni pen siktukilh khet bangin kip a, tatsatlo in kaal simin i piancilna bulpi hong phawksak tawntung hi. Manlah mahmah in tai kawikawi, sumzuak sumzong, paisuk paito kawikawi khit ciangin Sabbath hong tungkik leuleu in, piansakna bulpi hong phawksak hi. Pasian in na khempeuh bawl a, Amah tawh kipan i hih manin, na khempeuh kipatna hong phawksak tawntung hi.\nTatsatlo in Sabbath in paipai in hong tungzel a, vannuai bup leh eima nuntakna hong sukha denkeei hi. Tua te khempeuh in eimah hong bawlpa, hiah hong omsakpa “a kipatcil in” van leh lei a bawlpa hong phawksak tawntung a, Christian upna bulpi lakpan Nisagih Sabbathni pen nialtheih ahihlohna hong phawksak hi.\nTukalsungin hih ciaptehna limpen Sinai thuciamna tawh kizomin sinding hihang.\nTukal Enpak: Sabbath pen koipan hong kipan hiam? Sinai masiahin zong Sabbath omkhin cih bang thupiang in hong lak hiam? Thuciamna lim sungah kihelthei dingin bangin Sabbath kiphusak hiam?\n“Tanglai Jew mite Sabbath” cih bangzah vei i zangei hiam? Jew mite ommapek in tua Sabbath omkhin ahihna Lai Siangtho sungah kician mahmah lel hi. A bulpi pen piansakna kal sung tengmah hipah hi.\nPiancil 2:2, 3 leh Paikhiatna 20:11 simin. Sabbath’ bulpi kitel sitset kiciansitset in koi ah koih uhhiam?\nPiancil 2:2, 3 in “ni sagih Ni” Sabbath cilianlo a, (Paikhiatna 16:26, 29 in ci masapen) himah taleh, “a ni sagihni in tawlnga hi” (Piancil 2:2) ci veve hi. Tawlnga cih kammal (Hebrew pau shabat) pen ei pau in Sabbath ahi hi (Hebrew pau Shabbat zong ci hi). “Sabbath pen Piancil 2:2, 3 in pulak vetlo ahih hangin, laikungpu in tua Sabbath ni-in Pasian tawlnga, thupha pia, siangthosak cih thu kiciansak mahmah hi”—G. F. Waterman, The Zondervan Pictorial Encyclopedia of the Bible (Grand Rapids, MI: Zondervan Publishing House, 1975), vol. 5, p. 183.\nPiancil 2:2, 3 in a thupaidan limlim tawh Sabbath pen Pasian hong piak leh mihing ading thupha saanni ahihna pulakkhia hi. Maku 2:27 sim lecin, Zeisu in Sabbath pen “mihing” adingin kibawl hi ci hi. Jew mite ading bek cilo hi.\nPasian in bang hangin ni sagih Ni tawlnga sese hiam?Ama ading kul hiam? Ama’ tawlngakna in bang deihna nei hiam?\nMi pawlkhat in piansak khitciang Pasian a tawlngak kul hi peuh cimawkmawk uh himahleh, Pasian’ tawlngakna taktak pen mihing ading tawlngak lim hong lak hibek hi. Mihing in bel ni guk nasem ding a, ni sagih Sabbath ni tawlnga ding hi. Theologian Karl Barth in, piansak khit a Pasian a tawlngak pen “hehpihna thuciamna” hi a, mihingte zong “amah tawh tawlngakhawm dingin hong sam hi” ci hi—Church Dogmatics, vol. 3, part 1 (Edinburgh, Scotland: T&T Clark Ltd., 1958), p. 98.\nPasian in, piansakna a zawhkhit ciangin, mipa leh minu pen, Amah tawh tawlngakhawm dingin itna tawh sam hi. Ama’ meel-lim suunin abawlsa ahih manin, Amah tawh kikholh ding ut hi. Tua kikholhna zong kipsuak saknuam hi. Mi a puk pan kipanin, Honpa tawh, kal khat khatvei ta kikhawlkha bek uh hi.\nMi khatin, Na Sabbath tanna in Topa tawh kikholhna ah bang phattuamna hong pia hiam ci’n hong dong leh, na bangci dawn ding hiam?\nSinai Ma-in Sabbath\nTopa hong thupiakin hihbang ahi hi, “Zingciang pen a thupi tawlngak ni, Topa adingin Sabbath siangtho ni ahi hi. Na em dingte uh em in, Na huan dingte uh huan unla, a om laiteng zingsang ciangdong koih un” Paikhiatna 16:23.\nIsrael mite Sinai atunma sehnel gam sungah Manna moh a kipiakna Paikhiatna 16 sung a tangthute hoihtakin lungngai in:\nNisimin tua ni khamkhop dingbek tawm ding a, a ni gukni in a zahnih tawm ding hi.\nSabbath ni-in manna moh kipialo hi.\nSabbath ni ading pen ni gukni in tawmkhol leh kisia tuanlo hi napi, a nidangte tawmkhol leh kisia hi.\nSinai ah thukham a kipiak mapekin, hih thupiang in Sabbath sianthona koibangin honglak hiam? Paikhiatna 16:23–28.\n“Sabbath pen ni sagih ni a hihna, Topa in Israel a piaklai leh, Pasian’ thupiakna mah tawh mite in ni sagih ni a tawlngakna uh pen, piansaklai a Sabbath mah kawk hi cih pen khial hetlo hi.”—G. F. Waterman, the Zondervan Pictorial Encyclopedia of the Bible, vol. 5, p. 184.\nPaikhiatna 16 sungah Sabbath min a lawh masakna sangin a lungluthuai zawlai thudang zong omlai hi. Anuai ate endihni:\nSabbath ni ading kiginni pen koipen hiam?\nSabbath ni zong koi ni pen hiam?\nSabbath koipan hong pai hiam?\nSabbath ni pen bangci bangni ding hiam?\nSabbath in antanni ding hiam?\nSabbath in Pasian tungah cihtakna etna ahi hiam?\nTuni sinna sung a Sabbath ni pen, Paikhiatna 16 sunga Sabbath tawh kituak nasa thei hiam?\n“Tua ahih ciangin, a tawnutung thuciamna in amau khang tawntungin Sabbath tangin, Israel mite in Sabbath kem ding uhhi. Niguk sungteng Topa in vanleh lei bawl a, a ni sagih ni in tawlnga a, a tha dimkiksak hi. Keimah leh Israelte kikal ah, hih Sabbath ni pen lim khat hi tawntung ding hi.” Paikhiatna 31:16, 17.\nLai Siangtho in Sabbath pen li vei sitset mah “Lim” hi ci hi (Pai. 31:13, 17; Eze. 20:12, 20). “Lim” cih limlim pen “gentehna” hi lo a, gentehna pen kibatpih a nei, limpua, limla, phawkkiksak cihbang ahi hi (khuttum bang pen thahatna cihna ahi hi). Lai Siangtho in Sabbath pen “lim” a cihna in apualam ciaptehna hi a, a kician thupuak pulakna ahi hi. Tua lim amah ngiat in thuciamna tawh bangmah zong kisai khollo zaw bilbel hi. Sabbath in “Kei leh note kikalah lim hi tawntung ding hi” ci hi (Paikhiatna 31:13); Pasian bekmah in ci thei hi.\nBang hangin Topa in Sabbath pen thuciamna limin zang hiding hiam? Pasian in hong hotkhiatna ciaptehna pen bangci bangin Sabbath peuh hithei ding hiam? Sepna tawh hotna ngah kihilo a, thuciamna sungah a thupipen zong hehpihna hangin hotkhiatna hinapi, Sabbath in tua hotkhiatna ciaptehna ahih sese zong bangcidan hiding hiam?(Piancil 2:3, Heb. 4:1–4).\nSabbath tawh kisai a lungluthuai mahmah khatin, Sabbath pen hehpihna hangin hotkhiatna lim kici a, Jew te’n zong, Sabbath pen Messiah hong tatna ciaptehna ci in sang uhhi. Sabbath sungah Messiah hong tatna ciamkhol thei cih mu uhhi. Tatkhiatna in hehpihna hangbek cih zong i theitel a, Sabbath, tatkhiatna leh thuciamna cihte kizopna zong tel mahmah hihang (Paikhiatna 5:13–15). Ngaihsun pak leng zong, Sabbath in Pasian hong hotna lim hi a, sepna tawh hotkhiatna lim hivetlo hi.\nSabbath ni in “tawlnga” cih pen na koici tel hiam? Sabbath ni-in na koici tawlngak hiam? “Lim” khat ahih nadingin na koici tuamkoih hiam? Nang hong thei mi khatin nang hong muh ciangin Sabbath pen nang adingin ni tumdang cih hong muhsakthei uh diam?\n“Keima Sabbath ni-in note na tawlnga ding uhhi. Keimah in note a hong siangthosak ka hihna na theih nadingun, na khang tawntungun keimah leh note kikalah lim khat hiding hi.” Paikhiatna 31:13.\nSabbath’ thu Paikhiatna 31:12-17 sungah kicing phadiak a, tua laiah biakbuk lamdingdan leh biakpiak dingdan teng kicing dildel hi (Pai. 25:1-31:11). Sabbath in a pualam’ “lim” – muhtheih a pualam leh atawntungin Pasian leh amite kikal lim hi a, tua bangdan pen hih tengah pulak masakna mun ahi hi. A lungluthuai mahmah thuthak namnih hong piang hi:\nSabbath in theihtelna lim\nSabbath in siansuahna lim\nTheihtelna lim ahihna ngaihsun in. Hebrewte in theihna a cih uh ciangin, lungpilna, kizopna leh lawpna zong hel uh hi. “Thei” cih ciangin thu khat theipong, mi khat theipong cih hi lo a, tua mi tawh a mimal kizopna mahmah kiptakin nei cihna zong ahi hi. Topa thei cih zong, Amah tawh mimal kizopna kip nei in ama’ na “semin” (1Khang. 28:9), “kihta”(Isa. 11:2) in, “um” (Isa.43:10), “muangin zong”(Late 9:10) leh “a min a sam”(Jer.10:25) cihbang ahi hi.\nA tunga thute hoihtak simpha in. Topa “thei” cih pen koibang dan hiding cih teltheih nadingin hong huhthei diam?\nSabbath in siansuahna lim hihna ah kician mahmah hi. Topa in A mite “siansuah” cih hong lak a (Siam. 20:8), zong “siangthosak” (Thuhilhkik 7:6) hi.\nSiansuahna pen, Pasian hotkhiatna, itna leh hong tatna nasep zahmah in thupi mahmah hi. Diksakna (thumaansakna) leh siansuahna tegel pen Pasian sepna vive hi: “Keimah Topa in note kong siangthosak hi” (Siam. 20:8) cihi. Tua hi a, Sabbath in Pasian pen hong siangthosakpa ahihna limkhat ahi hi. “Sabbath pen Pasian in Piangsakpa ahih lim ahih banah hong siangthosakpa ahihna lim zong ahi hi”—Ellen G. White, Testimonies for the Church, vol. 6, p. 350.\nSabbathni leh a siansuahna thu siangthosak a cih pen ngaihsun in. Sabbath tanna in hih tengah bang sepna nei thei hiam? Topa in eite hong sianthosak nadingin koibangin Sabbath zangthei hiam?\n“Sabbath ni na sianthosak ding phawk in” Paikhiatna 20:8.\nSabbath pen mite’n a phawkden ding “lim” ahi hi. Phawk cih kammal in zong thu tampi huam leuleu hi. Amasa in nunglam heikik in abeisa hun phawkkikna hi. Sabbath in piansakna hong phawksak a, Nipi kal khat simin hong tung Sabbath ni in Pasian tawh kikhawlhkhopna hong neisak hi.\nPhawk ding thupiakna in tuhun zong huamsuaklai hi.” Phawk” dingbek hi lo (Pai. 20:8) a; “awlmawh” in “kemcing” ding hilai hi (Thuhilhkik 5:12). Sabbath in tuhunin thupi mahmah hi.\nSabbath in mailam zong hong hilhkhol lai hi. Sabbath kepcing ding a phawkdenpa in, a mailam thute ah kamciam, hauhna leh hamphatnate tawh kidim hi. Thuciamna sungah Topa tawh kizopna kip nei hi. Thuciamna in Pasian leh mihingte kizopna hi cih thei i hihmanin, Sabbath in i kizopna thahatsakin kipsak semsem hi.\nPiansakna leh piangsakpa phawkna ah, Pasian in hehpihna hangin hong piak hotkhiatna zong i phawkzel ding hi (Thuhilhkik 5:14). Tua mun ah, Sabbath zong, Egypt pan suahtakna lim khat mah hi a, Pasian hong suahtaksakna lim mah hi veve hi. Piansakna leh piankiksakna zong tonkhawm hi. A masa in anunung omsak hi. Sabbath in Pasian pen leitung piangsakpa leh eite hong honpa ahihna limkhat ahi hi.\n“Sabbath siangthosakna tawh Ama’mite hihna lak ding hi. A thubu in Sabbath pen thukham a kemcing mite aki khentelna cihi. Thukham a kemcing mite in Satan leh Pasian kidona lianpi sungah, Pasian’ lamah pangding uhhi”—Ellen G. White, Selected Messages, book 2, p. 160.\nTopa’ nasem khat hihna tawh a tunga pen en in. “Pasian’ thukham a kemcing mite” hihna, thukham dangdangte sang, bangin hong laktel thei hiam?\nNgaihsutbeh Ding: EGWhite, Testimonies for the Church, vol. 6, pp. 968-970, pen The SDA Bible Commentary, vol. 7 sung pan; “The Observance of the Sabbath,” pp. 349–351, leh; Patriarchs and Prophets “From the Red Sea to Sinai,” pp. 295–297, simin.\nThukham sawm pen, Pasian-mihing leh, mihing-mihing kizopna bulpiteng ahi hi. Thukham teng alaizang ah Sabbath thukham om hi. Tua in Sabbath’ Topa pen hihzawhna vang leh a neipa ahihna kawk hi. Muhdan nam nih enni:(1) Pasian ahihna: Yahweh (Topa) Piangsakpa (Pai. 20:11; 31:17) leh munkip a neipa; (2) Neihna leh hihzawhna vang – “vantungte leh leitung, tuipi leh asung omteng khempeuh” (Pai. 20:11; 31:17). Hih muhdan nam nih sungah, Sabbath thukham in gam khempeuh huam seal bangdan hi a, tua lai nisuahna lam gamte thukimna laibawlte bang ahi hi. Tua lai amau thukimna laibawlte a laizang ah (1) pasian ahihna (pagan pasian) (2) ama’ neihna gam mun teng leh hihzawhna (a leitang ngiat ciangtanh).\n“Hong siangthosak Khasiangtho in Pasian’ seal a neite leh tawlngak ni a neite khentel sitset hi. Haihkhiatna hong tun ciangin, sapi ciaptehna kician takin hong lak ding hi. Tua in Sunday kepcingna ahi hi . . . Pasian in ni sagih ni Ama’ Sabbath in kipsak hi (Pai. 31:13, 17, 16 pan lakik). .\nHih khentelna in a citak leh a citaklo mite kikal gamgii hi. A taltang tung vuah Pasian’ seal a deih mite in thukham lii na Sabbath kemcing uh hen.”—EGWhite, the SDA Bible Commentary, vol. 7, pp. 980, 981.\nSiampi 19:30 simin. Biakbuk leh Sabbath a kizopna ngaihsunin. Sabbath in limkhat ahihna phawk inla, tua kizopna in bangzah in ngaihsuthuai hiam?\nNangleh nang kidong o: Sabbath tanna in Topa tawh kikhawlhna hong thahat saktuam beek hiam? Hong thahatsak keileh bang kikhel ding nei nahiam?\nTHUKHUPNA: Sabbath in thuciamna lim khat hi a, hotkhiatna a picinsiang dong huamto hi. Piansaklai hun zong, hehpihna thuciamna lim in hong phawkkiksak a, atawpna piankiksakna, Pasian in na khempeuh a thakbawl ding zong hong theisaklai hi.\nPrev post Thuciamna Thukham\nNext post From Shame to Shine


url: =Indonesia, Aceh ah numei kizuakvai tawh mipimai ah mi 8 kizeepgawp :: ZOMI DAILY\nposted on 21 April 2018 at 9:48 am Lomkholna: Indonesia, News, Sawltak, World\nIndonesia gamsung aom Aceh Province sungah zanni Friday ni in numei kizuak te mipimai ah ciangduai tawh zeepna kinei leuleu cih AFP pan kiza hi. Indonesia gampen Muslim gam ahih banah Aceh Province pen akhauh phadiak ahihi.\nNumei kizuak, pasal leh pasal aomkhawm cihbang Sex Workers khatpeuh akimat ciangin mipi muhtangin ciangduai tawh zeepngekngek uhhi.\nTuabangin ciangduai tawh mipimai ah kizeep pen kimawhsak mahmah hitaleh Aceh Province in Islamic Law tawh kizui in athukhun uh laihsawmlo in, zatsuaksawm veve uhhi.\nZanni Friday ni in numei kizuak Sex Workers vaitawh akiman pasal 3 leh numei 5 te mipi maiah ciangduai tawh zeepna hunkhat nei uhhi.\nAceh Province ii khuapi ahi Banda Aceh City sung aom Mosque khat ii apualam ah akizeep hi a, mi tultampi takin enngeingai uhhi. Mipi a ente lakah gamdangmi Tourists honkhatzong kihel uhhi.\nMipimai ah mi 8 sat athuaksak uh hi a, ciangduai tawh sat 11 pan 22 kikal amawhna uhtawh kituak in zeepngekngek uhhi. Mipi te’n otsan ziahziah in, Photo leh Video azaih in abuai mahmah honkhatzong om uhhi.\nHihbangin Islamic Law tawh kizui in mipimai ah dann kipiakna “Flogging” pen Indonesia gambup ah Aceh Province bekin azanglai ahihi. Numei kizuak bekthamlo, pasal leh pasal aomkhawm “Gay Sex” cihte, sumtah kimawlna “Gambling” khatpeuh, zudawnna “Alcohol” cihte banah kiteenna omlopi in nupa bangin aomkhawm “relations outside of marriage” cihte akitheihleh kimanpah lianlian in, mipimai ah khauhtak in dann akipia ciatciat uh ahihi.\nLeitungpen siatlam manawh semsem a, gamthupi leh makai muanhuai pipi inzong LGBT pen thapia in, panpih mahmah tamawk uhhi. LGBT cihpen asau in “lesbian, gay, bisexual, and transgender” cihna hi a, numei leh numei omkhawm, pasal leh pasal omkhawm, numei ahih keileh pasal tuahbangbang khatpeuhpeuh tawh omkhawmthei, pasalvan ahih keileh numeivan laihsak cihte gennopna ahihi.\nIndonesia gamsung aom Aceh Province pen tuabang lamsang thukhun ah adangdang biakna te sangin khauhzawtham uhhi.\nRights Groups te’n mipimai ah cikziat huaitak in dann kipiak pen mawhsak mahmah uh a, nungkum inzong Indonesia’s President Joko Widodo in Aceh Province sungah mipimai kisat kizeepna “Public Whipping” pen khawlbawlding genkhia ngeihi.\nMore: Pasal leh pasal aomkhawm lawmta te mipi maiah tawsat ki thuaksakta\nAceh Province sungah mimal Population akigawm in 5 Million bang ateeng hi a, tualak ah 98% pen Muslim vive ahihi. Conservative Groups te’n mipimai ah kizeepna pen khawlsakding thukimlo uh a, hihbangin dann kipiakna hangin khuasung ah zahmawhvai leh gitloh gamtatna Crime tuamtuamte kiamtuam hi ci uhhi. Nang e, makai uliankhat hilecin bangci navaihawm sawm a? Sawltak #zomidaily\nPrevious: ZOMI: a voice from pre-medieval time ~ Dr. Dongno\nNext: ZAM Thupuak :: 22 Apr 18 (SGBV UNHCR Meeting vai)


url: =Theihhuai Nuclear Weapon thu :: ZOMI DAILY\nTheihhuai Nuclear Weapon thu\nposted on 23 June 2009 at 7:04 am Lomkholna: Article, Siamsin\nTu laitak leitung bupah alauhuai pena akigen a minthang Nuclear Weapon bomb kici pen atamzaw in thei dingin ka ummawh hi. Hih Nuclear galvan bang hangin kibawl hiam? Banghang lauhuai hiam? Hong kizang leh bang i cih ding hiam? cihte gena genkhia vanglak, ciama ciamkhia vanglak ankam lim nadingin gencian vet ni.\nAmasa pena i theih dingin hih bombte pen atangpi’n nam 3in kikhen hi. Tuate in\n(a) Atom bomb,\n(b) Hydrogen bomb, le\n(c) Neutron bomb cihte ahi uh hi.\nTu laitak akitamzat pen in Hydrogen bomb ahi hi. Hih bombte pen Chemistry pau-in gencian ni. Atomb bomb pen Uranium (U235) pan hong kibawl hi. Plutonium (Pu239) zong kizang hi. Hih element te pen “Radio Active Element” kici hi. Ahih hangin radio active element khempeuh kizanglo hi. Ahang in amaute pen “Stable” le “Unstable” ci’n kikhen uh hi.\nHih munah unstable te bek kizang hi. Atomb bomb ii uranium pen neutron zangin kisu-a puakkham ahi hi. Hih a puaksak pen “Neclear fission” ahi hi. Fission pen energy tampitak kipiakhia ahi hi. Uranium gram khat in 8.60×107 KJ energy piakhia hi. Hih energy satdan gending hile’ng suangmeihawl (coal) ahoih mahmah 2.5 MTS kihal khin leh tua tawh akiteh thei pan hi. Hih banga ahat energy pan hong kibawl bomb pen agihna gram kigen nawn loin Megaton a kisim hi ta hi. Hih pan bomb khat ahat ding dan kitel mahmah ta hi.\nAlang khat lamah Hydrogen bomb i cih ciangin Atom bomb kilehbulh tawh kibang hi. Ahang in hydrogen pen Uranium in puakkham sak lo, ahi zongin Hydrogen Atom pen agui zoma energy kipiakhia hi zaw hi. Hydrogen Atom nih kizop ciangin 62×107 KJ energy piakhia hi. Atom bomb sang azah nih hatzaw cihna hi. Tua pen Nuclear Fission kici hi. Hih bang bomb pen tuni dongin kizang nailo hi.\nAlauhuai dan gen ding hile’ng August 6 le 9, 1945 a Hiroshima leh Nagasaki-a kikhiate ngaihsut huai hi. Hiroshima-a kikhia pen “Little boy” ci-a kigen, Robert Lewis in ahawl vanleng B-29 pana na kikhia hi. Hih Little boy pen 12.5 kiloton agik, mihing 70,000 tang bang amunmun asih banah anunga sihlawh 100,000 bang sizo hi. Scientist te’ genna-ah hih bomb apuakkek laitakin 3000-4000°C bang asa hi ci uh hi. Tua leh hi bomb puakin radiotion (meivak banga vaak) in mihing-vun hong kapkhak leh skin cancer (vun cancer) natna kingah thei hi. Bomb puakkhama si lote zong meivak hanga si veve ding cihna ahi hi.\nTua lauhuai pen i gen Hydrogen 5000 Megaton agik khat hong puakkham hen la hileh Dr. Carl Sagon le Dr. Turco in agelhnaah hibangin gen uh hi. “Tua huntak ciangin mihing a million simin amun munah sihna thuak ding, a satluat manin gam tampitak hong kang ding, tua gamkang a, meikhu 225 million tons hong khu ding hi. Hih meikhu in van hong tuam ding a, nisa vakin leitung vak zolo ding a, mial khipkhep ding hi. Hih meikhu in 30′ North le 70′ North a gamte hong limtuam mahmah ding hi. Tua meikhu in Heart Cancer hong piangsak ding a, mi tampitak in sihna tuak ding hi. Tua bek hi loin adam sunsunte zong hun haksa Nuclear Winter kici phalbi vot sanga votzaw meikhu in nisa vak hong dal ciangin, leitung vot dan 30’c a hong vot ding, tua pen hong thuak ding uh hi. Hibanga vot pen mihing a thuakzo omlo ding cihna hi. Tua hun ciangin coastal storm (tuipi huihsia) zong hong omthei lai banah meikhu hang a, huih hoihlo, Carbondioxide, Sulphurdioxide le atuamtuam hong piangkhia sak dinga, hih hangin “acid rain” kici guah hong zu ding hi. Hih acid rain hangin mihing in sihna tuak banah singkung lopa bel genvet om loin nungta zolo ding hi.\nTua ahih manin singkung lopa om loin mihing kinungta zolo a, akuamah peuh in hibang bomb azang dingte in hong tung ding khempeuh atunga i gensa thute adal nading i bawlkhiat masak hong kisam ding ahih manin ei siamsinte’n zong i lungngaih ding kisam ka sa hi.\nMooli writer, Moreh\nSiamsin Magazine 2008\nPrevious: Zomi Life and Culture ~ Rev. Dr. Gin Khan Nang\nNext: Zawgyi One leh Myanmar3 tawh anih in aki simtheiding nadeihleh\nZIUSA kipawlna pan Thupulakna (United Nations Economic and Social Council)\nZomi Namni A Phawkhuai ~ Prof. Dr. Thang Za Tuan\nZika Virus gam 21 ah kizelkhin ci’n WHO in genkhia\nMuanpu leh Manno – 16 ~ Hau Za Cin\nZAM Thupuak :: 19 July 2015


url: =USA, Indiana pan Sia Thawng Langh Tung (Nahnuai, Ngaihte) in hongnusia :: ZOMI DAILY\nposted on 11 June 2020 at 9:31 pm Lomkholna: Dahpihna, News, ZIUSA, Zomi\nMangpha Sia Thawng Langh Tung @ Sia Tung (Kum 55) Ngaih Te Beh – Nahnuai Khuami USA gam Indianapolis, Indiana aa ateeng Sia Thawng Langh Tung @ Sia Tung in June 8, 2020 in sikhang natna tawh hongnusia chih thu izaakmanin ZIUSA kipawlna mintawh dahpihna i pulak hi.\nSia Tung pen (FGIM) pawlpi kem sia zong ahihi, Pasian lam honsakna tawh 2010 in USA atung hi aa Zomi khat ahihmanin dahpihna lainatpihna lahna in ZIUSA kipawlna in paakkual $150 man khat tawh mangpha khakna kinei ding hi.\nSia Tung Luanghawm tawh anunungpen hunzatkhop ding hong tung ding Friday June 12,2020, 12:00pm in 7602 madison St, Indianapolis, IN 46227 ah (FGIM) Pawlpi makaihna hunbawlna neih khit ciang in Rev.Dr.Dam Suan Mung @ Sia Mung Tawng in leisung ah tuhna nei ding hi.\nMore: Mi 3 tak asihna Acccident Photo akizaihkha khat hangin innkuan te’n thuakzotuam\nSia Tung hong nusiatna hang in tanau meltheih khuapih tuipih beh leh phung akuamakhempeuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi – Zomi Innkuan USA, Inc.)\nPrevious: Dialkang tangthu ~ Sia Mungno\nNext: University sangkahna ah sangnaupang te suakta takin teeltheih khuan


url: =TEDIM LABU (ZBC Labu) THU. Gelh - Pi Luan Za Cing, Mrs. S.T Hau Go (late). - Laibu Saal\nHome > Thuluui/Articles > TEDIM LABU (ZBC Labu) THU. Gelh - Pi Luan Za Cing, Mrs. S.T Hau Go (late).\nTEDIM LABU (ZBC Labu) THU. Gelh - Pi Luan Za Cing, Mrs. S.T Hau Go (late).\nTEDIM LABU I: 1914 kumin Sihzang pau-a kitei la dawng 24 a pha, ong suak hi.\nTEDIM LABU II: 1918 kumin la dawng 100 a pha, Tedimpau-in ong suak a, tua labute-ah a teite min kigelh lo hi.\nTEDIM LABU III:1923 ciangin la dawng 283 apha, labu ong suak a, tua lai-ah Cope topa mah makai hinapi,ama min gelh loin a huh mi giatte’ minna kigelh hi.\nTEDIM LABU IV-NA: Tua Tedim labu sung a late ei pau in a cihnopna kitel lo lua ahi manin Hau Go in 1946 kum, Pasian nasep ong kipat ciangin kuama sawl loh, kuama guaih lohpi- in ama thu-in labu ong puah hi. Tua hun lai in biakna kipawlna cih bang om nai lo hi. 1948 ciangin America a pai ding hun tung a, a vekin zo siang man loin, zawhsa tawh zawh loh tawh khet dingin Yangon-a ABM Press-ah ap hi. Tua pen Tedim Labu 4-na hi a, 1949-in ong suak khia hi. Tua labu IV-na a bawl ciangin a kizang late tei pha-in, a kisa ngei lo la pawlkhat la khia-in tua munah ama tei la thak hon khat guang a, ama tei thak a om lai teng a bu mong lamah behlapna-in nei a, a vekin la 295 ong pha hi.\nS.T. Hau Go in 1948-1950 sung America-ah MRE va sin a, a man phet ciangin ong ciah hi. Amah’n M.Th. (kum 3 course) sin nuam hinapi-in I Sangmangte in amau khuan ciah ma a lap kik thei dingin deih uh ahi manin, kum 2 course ahi, MRE sin hi. Amah’n Laisiangtho tei ding a ngimsa ahi manin MRE course-a kisin kha lo, Laisiangtho tei nadinga kisam a sak, Systematic Theology, Greek,Hebrew cihte ama thu-in sinbeh hi. 1950 kum bei ciangin America pan ong ciah hi. Khamtung ong tun ciangin I Sangmangte lah a khuan ciah hun cing ta a, amah guak bek in Khamtung bup vanin, Tedim Baptist Association, Falam Baptist Association, Hakha Baptist Association, Hualngo Baptist Association, Zomi Baptist Convention phuanin ZBC Secretary sepna tawh kicinglah lua-in laitei peuhmah sem man lo hi.\nTua ahi manin labu I khet kik ciangin Tonic Solfa tawh thuah ni, ci a ka geelsa uh hi a, zo dekta-in tua bang a aw tawh thuahsa, a sample copy zong ABM Press-te in ko kiang le Sia Kam Khaw Thang kiangah ong puak khin ta uh hinapi, tua bang teng thei gegu mahin TBA-EC tawm kha-in, Bangmah sem lo’ cih paulamin September 26, 1958 ni-in theih kholh lohin laiteina panin bingbakin tawpsak uhi.\nHihte khempeuh pen a kiteisate a puah kik, Revised - Edition hi loin, tawm behlap-a a khen kik – Reprint bek ahi hi. Tua sungah Tedim Labu 4-na sunga khempeuh le Choir khawng a sak dinga Hau Go’ teite mah zong guang uh a, ABM Press-te mah in khen uhi. Tua khit zawh kuamah in la tei ding vai peuhmah kihawm nawn lo hi.\nNidanga a tei man nai lohte teipha-in a thak hon khat behlapin ong tei a, la dawng 504 a pha Xristian La, Tedim Kam 1987-in ong suak khia hi. Labu IV-na sunga ama teisa veve-te nangawn zong tawmtawm a kheel om hi. Tua Xristian Labu sungah summeet zonna-in a kineih theih loh nading le integrity (thumaan, cihtak, kiciatna) neih theih zawk nadingin Copyright thu cingtakin at hi. Hih pen kiphatsakna hi loin a kammalte theizaw lopi-in kuamah in a kheel thopthop theih loh nading, Tedim mite in Tedim kammal maan tak tawh Pasian a biak theih nading a deihsakna, I mipihte a khualna mah ahi hi. Hih la 504 a pha Labu pen a meet la loin a beizah bek tawh K.50- in kizuak hi.\nChristian Labu ong suak baih ta ding cih a kitheih ciangin pawl tuamtuam pan mipawl khat in pawlpi min tawh ahi zongin mi khat min tawh ahi zongin sum zonna ahi diam, min zonna ahi diam, a phuakte’ cihnopna a tel loh ban-uah I Tedim kammal nangawn bul-tel khol lopi-in Hau Go’ teisa kammalte malkhat mal nih kheel, a masa pen nunungsak cih bang lel ngeel tawh, labu ong bawlciat uhi.\nHih labu thu-ah Hau Go in a khuak si a, kei khut tawh ka sep khiatsak vive ahi manin ka tel mahmah thu vive ong gen ka hi hi. Tua hi a, Tedim kammal hitaleh, a la phuakte’ cihnopna mahmah hitaleh bultel khol lopi-in Hau Go’ teisa kammalte tawmtawm kheelin labu kibawl zeelzuul ahi manin I late kisa khawm thei nawn lo hi. Tua tham loin Copyright thu a kitel nadingin Martin Luther in German pau a a phuah la, mi nih in Mangpau-a a tei tuakna uh zong Christian La laimai xii-ah ong lak hi. Mi teisa la khat, a kammal peuh lumletsak mawk ding hi lo a, a teite in amau hoihsak banga a tei ding uh ahi hi. Ka pasal hi ci a ka phatna hi loin, a Manglai hitaleh a Zolai hitaleh Hau Go telzah in a tel tam het lo dingin ka um hi. Hau Go in leitung min le vang, sum le paai lam-etna tawh a sep hi loin Pasian ading le Tedim mite ading deihsakna tawh asepte tel thei sang thei tek leeng kihampha zaw dingin ka um hi.\nTua bek hi loin I Laisiangtho le I Labute a kammal a maan loh ban ah Tedim kammal hoih teng zong maimang pianpian ta ahi manin lunghimawh huai mahmah ta hi. Pasian’ mai le mite muhna-ah zong ki-awi-huai I sa hiam? A cingzaw-in na theihnop uh leh ong zom lai ning.\nSource ; Zogampost .\nLa Laibu Piankhiatna Taangthu Thuluui/Articles\nItem Reviewed: TEDIM LABU (ZBC Labu) THU. Gelh - Pi Luan Za Cing, Mrs. S.T Hau Go (late). Description: Rating: 5 Reviewed By: Cinpu Zomi


url: =Gamdangah Pilna Na Sinnuam Hiam? Gelh - Suang Khen Pau - Laibu Saal\nHome > Thuluui/Articles > Gamdangah Pilna Na Sinnuam Hiam? Gelh - Suang Khen Pau\nGamdangah Pilna Na Sinnuam Hiam? Gelh - Suang Khen Pau\nGamdangah Pilna Na Sinnuam Hiam?\nGelh - Suang Khen Pau\nKawlgam hong kihong zawdeuhta ahih manin gamdangah sang kah aa pilna sin theih ding hong thupi mahmah ta hi. Gamdangah sang ikah nopleh;\n(1) I kahnopna sangte’ thu thei tel masak ding kisam hi. Full scholarship lo-in Zomite gamdangah sang kikah zo nailo ahih manin tua i kahnopna sang in tuition fees bek pia maw? ahkl full scholarship pia? cih theih huai hi. Full a pia sangte mah teelpah ding hi. Full scholarship cih ciangin innsap(accommodation), anneek-tuidawn(living cost), health insurance, tuition fees le laibu tuamtuam man cihte kihel hi.Pawlkhatte in lamsap ding nangawn pia thei hi. I kahnopna sangte’ dan le zia i theihna in lai khatpeuh hong bawlsak tak ciangun amau deihdanin kigelh theipah hi.\n(2) Sangthu itheih khit ciangin application forms ngetpah ding hi a, tua application form sungah ong nget uh a kisam teng kim takin a hun lap takin khakpah ding kisam hi. Application forms sungah a form bek tham lo-in recommendation tuamtuam, i sangkah nasa sangte pan i transcript te, personal statement le Toefl ahkl IELTS hong ngen hamtang ding uh hi. Leitung sangte ahihleh amau zuih ding major zui-in Manglai test-na pawlkhat zong ngetbeh to to lai uh a SAT, GRE, GMAT, GCE etc cihte omto to lai hi. Ei sin ding major tawh kizui-a a kisam bangbang sep tohpah lel ding ahi hi. Admission fees ding pen a sangte in a ciangtanzah ong ngen ding a, tua zah khak pah ding ahi hi. Toefl/IELTS pen Yangon aa American Centre le British Council ah kan lehang kiphi thei hi.www.ets.org/toefl le www.ielts.org ah zong kihawh thei hi. A phi man zong US$ 160 ahi hi. Hih a tungaa diudau teng om lo-in sangte in admission ong pia ngeilo ding hi. Admission ong piak khit ciang bekin scholarship a kisiau ahi hi. Sang pawlkhatte in ahihleh admission ong piak lelah scholarship ong piapah, cih bangin zong om kawikawi hi. Kawlgam nuntakzia ong telkhin lo uh ahih manin sang pawlkhatte in scholarship ong piak ding ciangin thu le la tuamtuam mah hong dong phot thei a, ihamsatnate mah genpah vingveng ding ahi hi. (Manglai gelh ding i kimuan nai tak keileh a siamte’ kiangah pai-aa i laigelhsate edit sak huai hi).Sang pawlkhat in phone tawh hong interview thei hi.\n(3) Admission ong piak aa full scholarship na ngahleh tua pen a lungdamhuai hi pah a, sang kah dingin kithawi linlen kul pah hi.Gamdang sangte in international student-te pen a tam zawin Fall Semester(August-December) ah sang zaw uh ahih manin sang i apply ding ciangin kum khat bang apply khol a, a diakin December ma peuhmahin i document khempeuh sang a tun khit ding kisam hi. Ahi zongin Admission deadline pen sang khat le khat zong kibang linlian sam lo hi.\n(4) Na khempeuhah cingin sang kah theih ding ihih ciangin sapna lai ong khak ding uh a, America sangte bang in F1 or I-20 ahkl J1 or DS-2009 khat teitei tawh hongsam ding uh hi.Tua tawh student visa apply ding hi a, student visa i apply nadingin SEVIS fees pen $ 180 Credit card tawh piakphot kul lai hi. Visa siauh ciangin tua receipt zong kibehlap hi.\n(5) Gamdang-a om Zomi veite in i u i nau khat peuh tua bang danin a kithawi a omleh a sang application fees, a toefl phi nading, le a sevis fees ding cihte piaksakna tawh kipanpih thei hi. Bang hang hiam cihleh Kawlgamah credit card mikim in zang nai lo hi. Application fees pen 50 dingin seh leng a vekin $390 bang tung thei ding hi. A zenzenin Toefl fees ding le sang application fees ding a haksatluatleh Yangon, America Centre ah dawp kiaukiau lecin Bridging Fund Program(Burma) cih khat na om incin tua ah zong huhna kingen thei hi. Na lamsap ding zong kisiau thei lai hi.\n(6) America ah Full scholarship angah ihi zongin application fees, Sevis fees, Toefl fees, visa fees,le lamsap ding tawh a vekin US$2000 bang peuhmah bei veve ding hi. Tu laitak pen koikoi-ah Kawlgam sangnaupangte kipahbawl leh kilawm ahih manin hanciam aa apply huai mahmah hi. Scholarship tawh kisai a vekin ngahlo-in partial bek na ngahleh zong lungkiat ding hi lo aa, scholarship a pia kipawlna tuamtuamte kan aa tua panin zong apply theih thu ahi hi. Na sangte kiangah ngen lecin na admission kum khat peuhmah hong ngak lel ding uh hi.\n(7) Tu laitak bangin ka theihkhialh keileh leitung pilna lam a sin sangnaupangte adingin scholarship om zawsop hi. A nuai-aate enin simsim lecin nang hong huhzo ding na om kha ding hi. “The Open Society Institute's Network Scholarship Program, Prospect Burma, Burmese Refugee Scholarship Program, Burma Education Scholarship Trust-Scotland, Supplementary Scholarship Program, Cetana Foundation, Charles Wallace Trust for Burma, World Bank Scholarship Program for Graduate Students, The Brackett Foundation, Child's Dream Scholarship Program, Asia Pacific Scholarship Consortium, Myanmar Masters of Public Health Scholarship, East-West Centre, Fulbright Scholarship, Humphrey Scholarship, Quota Scheme, Erasmus Mundus Scholarship, DAAD,” cihte pen leitung pilna scholarship a pia vive hi. Pawlkhatte pen sang kizopna( co-operation and partnership) tung tawnin kipia a, pawlkhatte ahihleh mi kimin hanciam theih ahi hi.\n(SAT-Scholastic Aptitude Test, GRE-Graduate Record Exam, TOEFL-Test of English as a Foreign Language, SEVIS-Student and Exchange Visitor Information System, IELTS- International English Language Testing System, GMAT-Graduate Management Admission Test, GCE-General Certificate of Education, etc)\nfrom: suangkhen pau<suangkhenpau@gmail.com>\nto: zomi <zomi@yahoogroups.com>,\ndate: Sun, Sep 22, 2013 at 12:32 AM\nsubject: [ZOMI NAM] Gamdangah Pilna Na Sinnuam Hiam?\nItem Reviewed: Gamdangah Pilna Na Sinnuam Hiam? Gelh - Suang Khen Pau Description: Rating: 5 Reviewed By: Cinpu Zomi


url: =AA te’n galvan lakna, Galvan akim in nei khading :: ZOMI DAILY\nposted on 26 April 2020 at 5:47 pm Lomkholna: Myanmar, News\nRakhine tuipi nawl dung leh Chin state ah nisim kawl galkap tetawh a kikap den Rakhine AA ten Bangladesh sittakaung mualpi kantan in galvan tampipua nawng ziahziah uhhi. Hih a puak uh galvan pen kikapna ah zatding Refills 500 Machine Gun 30 , nah tangum bullet 70000 leh khut lot Handgrenade te zong tampi kihel hi .\nFebruary a kalthumna hun sungin tuilam tawnin Myanmar gamgi leh Bangladesh gamgi kikal aom Monakhali kici tuipi nawl ah a vante uh khia uhhi. Hih thupen Bangladesh ,Myanmar ,Hongkong thukan te ong huhna naleh hih AA te galvan puak vai a gelh khiapa makaihna the easternlink pan thauvui thautang galvan puatakpi ahilam teltak in kakankhia uhhi .\nSittakaung mualpi aom khuaneu a ten mite tungpan a puading mi 150 leh AA galkap mi 50 tetawh Gundum mualpi, Rejupara ‘ Uhalapalonh mualpi leh Paglirara mualpi te kantan in la (camel ) sakolte zangin khetawh pai – in pua uhhi .\nMatamuhuri Snagua leh Singpa khua vial khat a kimkot pih khit uhteh Thanchi state Sandik AA camp ah March kha ni2 ni-in tung uhhi . Bangladesh galkap camp tawh a kinai pian uh hangin tuaten AA te omna camp lam gamvanin paingeilo uhhi. Alikadam ten zong gamvan inteh ci-in aki upmawh hangin van tuanlo uhhi .\nCoxbazar leh Bandarban khua aom thukante genna ah Bangladesh galkap tetawh bang buaina kikapna nung kum sungin AA tetawh omlo ci uhhi . tua ahihman ol takin galvan a puaktheih uhpen a lamdang lua hilo ci uhhi .\nAA ten Sandik ah galvan tampi a puakin a khol khit uhteh South Mizo gam Parva leh Rakhine gamsung zan-in a thuang a thuang in pai khiankhian in puak kawikawi uhhi .Mizo gampen tapong omlo gamdai mahmah ahihman Assam Rifles telah Parva khawngah tam omlo uh ahihi .\nAA galkap ten hih mual dung zui -in galvan a puakte uh Mizo gam dongah hongpua uhhi ci-in Assam Rifiles mangpi pa’n easternlink te kiangah hongpuak thupen kiciantak kipsak uhhi .\nSente thaubawlna company Norinco ten zuauthu tuamtuam Phuak in AA te galvan tawh ahuhlam uh zong Thailand aom Asia lam sungteng thau zuaksim te a sulzuih thukan pakhat in zong easternlink thukantw tungah genna nei uhhi .\n2009 kum Kachin gampan hih AA te hong kipatkhiat phet in Sentawh kizopna kician mahmah neikhin uhhi . AA Speaker pa Khai Tukha bangin Sente pen India tedan hikei , Senten ko AA tepen kipsakna hong nei ci-in genkhia hi .\nTua ahihman Kyaukpyu aa Sente tuilampi tawh kisai project gelna a nasep nate uh AA lampan bang mah nawngkaina bawl hetlo in, kaladan gun project a sem India mite ahihleh buaisakin kidnap uhhi .\nAA te’n galvan kicing takin a phualpi uh Sandik a tutthit uhteh Thanchi- Naikhong- Farua- Parva-Paletwa lampi dung khempeuh ah AA galkap te duty sakin tawmta omkawikawi uhhi . AA ten hih zah ciang hanciam aa Peletwa ah aom nopna uh a hangpen galvan a puak uh ciangin Rakhine tuipi dung aom kawl tui galkap te a nawknawk den uh hangin vaisah phulna nawngkai sa uh ahihman Paletwa lampan hileh tuilampi tawh puak thei mengmeng baihzawh ahihi .\nAA te omzia paizia athei mahmah mikhat genna ah AA ten a puak uh galvan lakah Helicopter Drone Fighter jet kapkhiat nading F-6 Sente missile te zong kihel ahihlam kiciantak gen hi. By Subir Bhaumik / EasternLink/ Mizzima/ Pau Oo\nPrevious: Lobang tulpihding lawmngaih zonzia ~ Job Cinpi\nNext: COVID-19 Natna leh D.C Area Zomite dinmun


url: =Malaysia Shopping Mall khatah damiah lutin RM700,000 mannei puakhia ~ ZD :: ZOMI DAILY\nposted on 19 February 2017 at 8:22 am Lomkholna: Malaysia, News, Sawltak, World\nMalaysia, Sri Petaling aom Shopping Mall khatah damiah te’n suai kizuakna Jewellery Shop khat zanni (Feb 18) ni in buluh leuleu uh cih Bernama pan kiza hi. Suntangpi mahin damiah ataih uh hi a, vanmanpha bekbek akigawm in RM700,000 manneiding puakhia uh cihi.\nBrickfields District Police Chief khat ii genna Sri Petaling aom Endah Parade kici Shopping Mall sungah damiah te’n abuluh hunpen 1:17pm hun cihi. Damiah te lutna Wah Chan Jewellery Shop pen Shopping Mall ii Ground Floor ah aom ahihi.\nDamiah pen mi 4 hi a, Pistol khatleh hiam tuamtuam keng uh a, suai kikoihna Glass bizu te sakkham in asung ah akikoih suai te lakhia ziahziah uhhi.\nVanmanpha Jewellery tuamtuam akikoihna Tray kuang 2 pan vanmanpha luatkhia uhhi.\nHih damiah te lutlaitak in Jewellery Shop sungah nasem mi 5 aom hi a, tualak ah thautawi Security Guard khatzong kihel hi. Ahi zongin migilo damiah te khatin Security Guard pan Pistol tawh ngimsa in koih a, adang damiah 3 te’n saisung panin vanmanpha teng luatkhia mengmeng uhhi.\nRobbery at Endah Parade\nAdeihteng uh aluatkhiat khit uhciangin tua damiah 4 te Toyata mawtaw khattawh taikhia vingveng uhhi ci’n Police Statement pan kiza hi.\nNungkum December khasung inzong OUG Plaza aom Jewellery Shop khatah suntangpi mahin damiah te lut uh a, vanmanpha RM1 Million manding puakhia ngei uhhi.\nRelated: Malaysia OUG Plaza ah damiah lut, RM1 Million manneiding gukhia ~ ZD\nMigilo damiah te’n ataikhiatma un Security Guard pa leilak sualtung ah boksak muh a, Security Guard pa ii thauzong laksak uhhi. Police te’n CCTV panin Video Footage teng kaikhawm uh a, migilo te azonsan laitak cih kiza hi. ZD Sawltak #zomidaily\nPrevious: Malaysia, Terengganu ah gulpi in mikhat vialgawp in si ~ ZD\nNext: Zomi namni in Zomi te identity hi ~ Tual Khan Suan


url: =Tuntom lingleng in a Lawhcing Charles Sherwood Stratton @ General Tom Thumb Thu. - Laibu Saal\nHome > Thuluui/Articles > Tuntom lingleng in a Lawhcing Charles Sherwood Stratton @ General Tom Thumb Thu.\nTuntom lingleng in a Lawhcing Charles Sherwood Stratton @ General Tom Thumb Thu.\nTuntom lingleng General Tom Thumb ci-a kithei Charles Sherwood Stratton pen Circus limlak minthang lawhcing mahmah khat ahi hi. Ama tun sanna pen pi thum val deuh bek hi a, ahi zongin mi lawhcing mahmah khat ahi hi.\nPianna le khatkhiatzia\nApa ahihleh khutsiam lettama Sherwood Edward Stratton hi-a, a nu Cyinthia Thompson hi-in January 4, 1838 in Bridgeport, Connecticut, USA ah suak hi. A nu le pate ahihleh a tunsang lua pawl leh a tuntom lua pawl hi loin mi laihawl pawl ahi uh hi. Stratton zong a tuntom pen a pianpih hipah sam lo a, a suah cilin nausuak cil ngeina zah 4.3 Kg. in gik in, naupang dangte mah bangin cidam in a pumpi zong khangto hi.\nA suah cilin a cidam leh naungeek dangte mah bangin a pumpi khangto himah leh kha guk a phak ciangin a pumpi khanna khawlcip mawk a, letma 25 (2’.1’’) pha in, 6.8 kg bek gik hi. Tua bangin a tapa un khanlam manawh nawnlo in a omna a nu le pate’n a theih uh ciangin Siavuante kiangah va lak uh a, ahi zongin maban khantohna om mel nawnlo ahihna a thei khia uh hi.\nTua bang tawh hong kalsuan toto a, kum li a phak nangawnin kha guk a phak lai a, a gihna, a sanna cia mah pha lai hi. Ahi zongin amah pen pumpi khangto lo cih lohngal adangte ah genbanna omlo in naupang dangte mah bangin cidamin, thahat lel hi.\nTua banga Stratton khanlam manawh loin om hi, cih khual gamla a om a tanau uh ahi Circus lahna a makai P.T. Barnum in a theih ciangin a nu le pate kiangah Stratton amah tawh om dingin va ngen hi. Tua ciangin Stratton ama kiangah la in kem a, lasak dan, lam dan, mizia kineih a lah dan(mime) le mi thupite om dan, gamtat dan ciin, cihte ahilh hi.\nP.T. Burnam in Stratton lam tampi ah makaih a, Circus lahna ah zong kihelsak hi. Stratton kum 5 a phakin a masapen Circus lahna khualzin kipan hi. Amah pen a tuntom in om lingleng ahih manin a min dingin General Tom Thumb ci uh hi. Tua Circus lah hun sungin, “Cupid and Napoleon Bonaparte lem ciinna a neih banah la sakna, lam lahna nei-in a lawmte tawh a tuamtuam lahna nei uh hi. Hih Circus lahna pen Stratton aa dingin minthan kipatna le lawhcin kipatna ahi hi.\nUSA gam sungah Circus lahna a neih khit uh ciangin P.T. Barnum in Europe gamah zinpih a, USA gamsung bek hilo, leitungbup ah a minthang, a lawhcing mi khat a suak dingin panpih in pantah hi. Europe a zin sungin Queen Victoria tawh nihvei kimu kha in, kum 3 a pha pan King Edward VII hong hiding Prince of Wales zong va kimuhpih hi. 1845 kum Le petit Poucet of Dumanoir and Clairville mintawh Threatre du Vaudeville (France) ah Circus lahna nei uh a, tua zong nasiatak in lawhcing uh hi.\n1847 kum a khualzinna pan a ciahna lamkal a, a khawlna mun khat ah hun tomno khat sung Circus lahna khat nei pakin Ireland gam a kialpi thuakte huhna dingin sum a zonsak hi.\nA suah khit kha guk a phak pan khanlam a manawh nawnloh himah leh 1847 kumin khanlam hong manawh kik hi. Ahi zongin khang hanhan hiaulo a, tawm kha cik bek ahi hi. 1851 kumin a tun sanna 2’5’’ (74 cm) sang hi. Ama kum 18 cin Birthday ni-in 2’8.5’’ pha sam hi.\nFebruary 10, 1863 kumin amah banga tuntom liingleeng Lavinia Warren tawh kiteenna mopawi bawl uh hi. Mopina pawi pen Grace Episcopal Church ah bawlin Mokhakna pen New York City’s Metropolitan Hotel ah thupitakin bawl uh hi.\nNupakop tegel mipite muh theih dingin piano lianpi khat tungah ding uh-a, leengla mi 10,000 valte zin a do uh hi. Tua mopawi ah pasal lam pan moliah in a Circus lahpih a lawm George Washington Morrison zang uh a, numei lam pan Lavinia sanggamnu Minnie Warren in sem hi.\nAmau tegel mopawi pen leitungah minthang mahmah a, thukizakna laihawm tuamtuamte laimai masapen mun luah hi. Mopawi bawl khit ciangin nupa thakte President Lincoln in White House ah sam a, ankuang umpihna le lungdampihna pawi a khaam sak hi.\nA nupa un Circus lakin Europe, British India le Bangladesh gam dongah zinkhawm kawikawi uh hi.\nBarnum’ makaihna nuai panin Stratton pen mi haupi khat le mi lawhcing mahmah khat hong suak a, New York khuapi ah a etlawm mahmah inn le huang a neih banah Connecticut Thimble Islands ah zong inn le huang nopci mahmah nei hi. Barnum tawh sumbawlna lamah zong semkhawm uh-a, Barnum cihmawh hun ciangin zong huh hi. 1878 in a nunung pen mipi mai ah kilaakna le limlahna nei hi.\nJanuary 10, 1883 in Milwaukee a om Newhall House ah a zintun laitakun tua hotel meikaang hi. Tua meikaang nasiat dan pen Milwaukee tangthu kan John Gurda in a genna ah, “America gam tangthu ah a nasiapen hotel meikatna hi,” ci liang hi. Tua meikaang ah mi 71 valin a nuntakna uh bei lawh uh hi. Ahi zongin a lawmpa uh Sylvester Bleeker huhna tawh Stratton-te nupa suakta in bangmah cilo uh hi.\nTua meikatna pan a suahtak zawh uh kha guk khit ciangin lamet lohpi in stroke natna tawh Stratton si hi. A sihin kum 45 pha a, 3’3.5’’ (102 cm) sangin 32 kg gik hi. Mountain Grove Cemetery ah kivui a, sihvuina hunah mipi 20,000 val bangin va kha uh hi.\nP.T. Barnum in Stratton ii lim suang milim suisiamte suaisak a, Tom Thumb han ah a koihsak hi. Ama sih zawh kum 35 khit ciangin a zi Lavinia Warren si a, ama kiangah kivui-in a han suang tungah, “Ama zi” (His Wife) cih kigelh ziau hi.\n(Note: GUAL TAWH TAN BANG KIM laibu sunga nambat masa pen hi. Hih laibu sungah mimal 35-te nuntakna panin thalak theih ding lunggulhna tawh amaute tangthu tomkimcing hong kigelhkhia hi. A laibu na muh khak ciangin na lei inla, na sim hanmtang in. Bless Publishing House Facebook pan zong kisim thei ding hi).\nLaibu gelh : Cing Lek Le Dong Za Mung\nDong Za Mung Mimal Taangthu Thuluui/Articles\nItem Reviewed: Tuntom lingleng in a Lawhcing Charles Sherwood Stratton @ General Tom Thumb Thu. Description: Rating: 5 Reviewed By: Cinpu Zomi


url: =Hongnusia Peter Lianpi dahpihna ~ Zomi Catholic Community :: ZOMI DAILY\nposted on 30 July 2016 at 11:31 am Lomkholna: Dahpihna, News, Zomi\nPa Peter Lianpi in lamet hetlohpi leh lametloh kawmkal in hong nusiatna hangin Zomi Catholic Community Portland, Oregon panin dahpihna lianpi kong pulaak masa uhhi.\nPa Peter Lianpi hong nusiatna pen hihdan ahihi. Portland, Orgon panin Picnic paiding in naseppih lawm leh gual tawh motor 3 kuankhia uh in, a pailam un lampi pan motor khattawh ki maituah in ki phulkha, ki taihkha ahih manin motor tungah atuangkhawm Zomi Lasiam Pa Tua Tuang leh Pa Peter Lianpi tegel in a phual ah nuntakna hong beipah hi. Motor sungah atuangkhawm Pa Tua Tuang zi ahi Nu Huaipi leh a tanu Lia Zem Zem pen zato ah omlai uhhi. Tulaitak Zomi upa pawl in zato ah ava veh laitak uh hi a, bangci ciangin damlohna nei cih athu akicing in ki thei nailo hi.\nPa Tua Tuang pen Zomi Bethel Church (ZBC) ah member khat ahi a, tua kawmin Youth Pastor zong a seplaitak hi. Thu le vai tengpen ZBC in van kawikawi in aki samteng panpih dinghi.\nPa Peter Lianpi pen Zomi Catholic Community Portland ah pawlpi kician mahmahkhat anei ahihi. ZCCP in vai khempeuh ah mawhpuakna leh innteekna panmun lading uhhi. Pa Peter Lianpi asanggam laizom, aluang phawmding in Pa Gin Tawng pen Nashville pan hongpai laitak ahihi. Tuni 29 July 2016 3pm in hongtung dinghi. ZCCP in Pa Peter Lianpi vaiteng pen Ga Gin Tawng ii phalna tawh mabaan zopna te ah mapang khawmding in Pa Peter Lianpi ii hun nunung vaiteng khempeuh panla dinghi.\nPa Peter Lianpi ii nuntakzia pen Thai gampan in USA leitang atunzawh pen kum 5 val deuh hikhin hi. Azi in a taneu asuah zawh asawtlo in hong nusia pah ahih manin atate teng 3 pen UN/IOM te huhna tawh a Pa Peter Lianpi kiangah hongtungthei suak ahihi.\nPa Peter pen tulaitak in a awngkai Nu Mang Seen pumkhat suak in azi USA hongpai theihnang in asap laitakzong ahihi. Pa Peter Lianpi in ta thumnei in anuai abang ahihi.\nLia Elizabeth Don Tawi Nuam (Grade 8) kum 14\nTg. Simon Thang Muan Khup (Grade 6) kum 12\nTg. Thomas Thang Sian MUan (Grade 4) kum 9\nPa Peter Lianpi pen Catholic thuzui mi citak mahmahkhat leh mi thunuam mahmahkhat ahih manin ZCCP in kidah mahmah hi. Ama hong nusiatna hangin ZCCP bupbek hilo in leitungbup ah Zomi khempeuh in ki dah mahmah in ki khuangai mahmah hi. A nusiat a tate ading mailam ki khuasakzia te ah zong ZCCP in alemthei pending in sanggam ulenau, kumpi thuneite kop in mabaan vaiteng ah panla dinghi.\nHong nusia Pa Tua Tuang leh Pa Peter Lianpi itna leh ngaihna takpi tawh aphalnai hetlo,\nPrevious: Lasiam Tua Tuang ii thugenna leh lasakna ~ Hong Maisak in Topa\nNext: Zomi Lasiam Tua Tuang sihgalna Malaysia ahzong ki piathei\nbenjamin TLThawn. says\nZCCP-te’Thu Tangko, Thupi-in Picing mahmah hi.


url: =Lungnopna gamla omlo hi :: ZOMI DAILY\nposted on 16 September 2015 at 8:16 am Lomkholna: Article, ZomiQuavadis\nLungnopna a kizonna hih leitungah mi pawlkhat pen maitai lo uh a, lawpna zong nei lo in, amel uh en lehang leitunga om haksatna leh lungkhamna teng khempeuh a buppuak hileh kilawm liang zahdong in maigum in lunggim tuak uh hi. Anuih siusiau loh zawh uh akum bangin kivei khin leh kilawm liang a,beidon mel pua mahmah uh hi. Pasian in eite pen tuabang dingin hong piansak hi lo hi. A lungnuam ding leh a maitai dinga hong bawl ahihna ih mangngilh khak ciangin ih Pasian pen vantung tokhom nusia in ei mihingte lungnopna a bucingsak dingin hong kumsuk hizaw liang hi. A maigumden pa khat pen bang hangin hehtuak den mawk nahiam ciin dong lehang ” Ka maitai loh hangin a lunggim cihna hikeng, ka sungtawng muthei hi lecin ka lungnopna nong telpih ding hi” aci peuh om thei uh hi. Lungnopna pen selcip dinga Pasian hong piak hi lo a, a kizelsak ding leh mi tampite a lawh ding ih hih zawkna cikmah in mangngilh kei ni.\nTua leh lungnopna icih koiah om himawk ding hiam? Ei bat khak loh dingin a sanna munah Pasian in koih lo hi. LST in a genna ah ” This is the day the Lord has made, let us be glad and rejoice in it” na ci hi. Friday nipen nasemte adingin ni manpha hideuh se hi. Bang hang hiam cileh Saturday leh Sunday pen nasep kikhol hi. Monday ni leuleu ciangin lawp tak leh maitai taka zingtho kitam lo mawk hi. LST in ” Friday is the day the Lord has made …” bek na tuam cih lo a, ” This is the day the Lord has made..” na cizaw hi. Tua ahihman in TUNI pen ei ading in lungnopni ahihi. TUNI sungah lungnopna om a, a lo dingin dindel sese zong akul na hi peuhmah lo hi. Hong lungnuamsak dingte na kim na pamah om hi cih ciamteh in. Mite bangin hau in, pil in, hoih in, siam hileng bek ka lamet lungnopna ka ngahzo pan ding hi ci kha peuhmah ken. Mihingte deihna in ciangtan nei lo, mong nei lo ahihman in leitunga mihaupen na hiphial zongin na nuntak sungin na deih khempeuh na neikim zo ngei kei ding hi. Lungnopna icihpen na neihsate tungah lungkim theihna hilel hi.\nPasal khatin “Ka zi hawmthawh ingh” ciin zidang nei kha thei hi. Tua a zithak tawh a lungkim suak zo takpi diam? Ka lawmnu ka lawmpa in hong lungkhamsak den lua, midang apil zaw a siamzaw deih ingh na cileh asawt lo in na khelhna na tel pah ding hi. Tulai taka na nasep tawh na lungkim kei leh nasep naneih lohni ciangin na naseplui a manphatzia na tel thei pan ding hi. Na khat peuhpeuh ih neih laitakin a manphatna kithei lo a, tua ih neihsa khat ih mansuahni ciangin a thupitzia kitel pan hi. Ih lung hong kham pah hi. Tuamah bangin mihingte ih nuntakna ki enkik lehang a nungta laite sangin asi khinte kiphawk kingaizaw a, asi leh hong nusia khinte phawkna in la dawng tampi kiphuak hi. Hih in mihingten Lungnopna pen a omlohna munah zong kha hihang cih hong kilangsak hi. Lungnopna pen nang kiangah naitak in omden hi cih mangngilh kha kei in.\nTua hi a, tuni a kipan na neihsa na ngahsa tetawh ki lungnuamsak inla mi neihsa engin ki lungkhamsak nawn kei in. Nuntakna icih tomno sung bek ahihman in lungkim taka ih nuntak theih ding sanga amanpha zaw leh a thupizaw bangmah om lo hi. Na geia om lungnopna taisan in midang nadangte tungah, mun dangah lungnopna zon sawm nawn ken. Anu anga lum naupang khat pen lungnuam mahmah lel a, apa liangko tunga tu liklek naupangno in launa leh patauhna peuhmah nei lo hi. Bang hang hiam cileh anu leh apa muang mahmah cihna hi. Eizong Emanuel Pasian eitawh hong omkhawmden ahihman in lungnuam ni. Lungnopna pen ihkim ihpam ah om a, ei tawh omkhawm denin eisungah hong om hi cih ciamtehden ni. Lungnopna pen gamla om ngei lo takpi hi.\nPrevious: Tulaai Leitung Thuthang Tuamtuam Updates September 15, 2015\nNext: Pumzawt (Liphiat) Natna pan kidal nang


url: =Back Office Executive Jobs In VISHAL MEGA MART PRIVATE LIMITED Posted On 1st July 2019\nVISHAL MEGA MART PRIVATE LIMITED is hiring Back Office Executive!!!\nHiring for Back office it depends on the support of the back office to function effectively.\nCall On Hr 956O-76-43-97\nOnly Delhi- Ncr candidates apply\nBack Office Executive Any Graduate, B.A, Any Post Graduate 04-07-2019\nBack Office Executive Any Graduate 13-07-2019\nBPO Executive,Back Office Executive Any Graduate, 12TH, 10TH 16-07-2019\nBack Office Executive Any Graduate, 12TH, 10TH 17-07-2019\nBack End Operations,Back Office Executive Any Graduate 18-07-2019\nOffice Staff,Back Office Executive Any Graduate 18-07-2019\nBack Office Executive Any Graduate, 12TH, 10TH 18-07-2019\nBack Office Executive,BPO Executive Any Graduate, B.A, 12TH 18-07-2019\nBack Office Executive Any Graduate, Any Post Graduate 19-07-2019\nBack Office Executive Any Graduate, 12TH, 10TH 19-07-2019


url: =Italy, Milan khuapua ah meileng tuahsia, mi 3 si in adang 13 liam :: ZOMI DAILY\nposted on 25 January 2018 at 9:29 pm Lomkholna: Italy, News, Sawltak, World\nItaly gamsung Milan City ngeinai ah Thursday ni in Passenger apua Commuter Train kici meilengkhat kibung in mi 3 peuhmah sikhinding cih Reuters pan kiza hi. Asi mi 3 banah adangzong mi 13 bang nakliam mahmah uhhi.\nTua Commuter Train meileng tuahsiatna pen Northern Italy aom Milan City geinai ah hi a, tua meileng tungah akigawm in Passenger mi 250 bang atuang uhhi ci’n Regional Authorities te’n genkhia uhhi.\nHih meileng pen Trenord kici te ii Operate hi a, zingsanglam 7am hunpawl in Milan City ii apualam Pioltello Limito Station phamadeuh ah ataina sikzawn tungpanin apialkhia ahihi ci’n Italian state-owned rail company Ferrovie dello Stato (FS) te’n genkhia uhhi.\nAsi mi 3 teleh aliam phadiak mi 13 te khempeuh pen avek un zato kipuakkhin uhhi. Search and Rescue nasepna pen zingsanglam 11am hunpawl in ki zosiang hi. Adang Passenger mi 100 bangzong liamna themkhattek nei uh ahih manin, ageinai aom Gymnasium khatah Shelter kibawlsak hi ci’n Milan City aom Interior Ministry te’n genkhia hi.\nMilan Police makaipi te’n hih meileng tuahsiatna pen banghang taktakhiam cih thukan kipanpah uh a, Railway Police te’nzong tua meileng ahawl Train Driver pa thudotna neipah uhhi.\nHih meileng atuahsiatna munpen Milan City leh Cremona City kizopna in akibawl meileng lampi tungah atuahsia ahihi. Hih meileng tuahsiatna hangin adang meileng pawlkhat ziakaisak in, tuaban ah adang pawlkhatte hihmun ki nawksak nawnlo in, mundang panin ki taisak hi.\nRFI te genna ah meileng lampi tungah van akiasuk, akicimsuk pawlkhat omleh kilawm ci uh a, ahi zongin tuahangin meileng atuahsia hiam, lampi apial khiasak hiam cihpen ki gencianthei nailo hi.\nVideo: At least three dead after train derails near Milan\nRFI regional director Vincenzo Macello in agenna ah hih meileng lampi tungah Maintenance Work pen ahunhun in aki bawlzelzel hi a, hoihtak inzong aki encikden cihi.\nUnion secretary Adriano Coscia inzong SKY TG24 television te tungah agenna ah ka meileng Rail System uhpen Europe gamsung ah ahoihpen, amuanhuai penpen hi a, ahi zongin Maintenance akibawl ciangin Railway Staff taktakte kizanglo in, apualam panin Subcontractors te kizang ahih manin lunghimawhhuai hi ci’n genkhia hi.\nMore: Italy gamsung ah mawtaw paina lei khat kicimin mi 2 si, 2 liam\nMilan Mayor Beppe Sala inzong Italy gamsung ah akinei mawtaw lampi, lei, meileng lampi cihbang Infrastructure tuamtuam te puahphat nading, Transfport Safety aom nadingin Investment kisapbeh hi ci’n genkhia hi. Sawltak #zomidaily\nPrevious: Hpakant kapai’cil thu ~ Lengtong Pauno\nNext: Tokyo khuapi ah abeisa kum 48 khitzawh khua avotpen in kiciamteh


url: =Malaysia, PJ sung aom EPF Building meikang, innsung ah nasem mi 527 te ahunlap in ki honkhia :: ZOMI DAILY\nposted on 13 February 2018 at 11:58 pm Lomkholna: Malaysia, News, Sawltak, World\nMalaysia, Petaling Jaya, Jalan Gasing lamzikpitung aom EPF Building kici innpikhat tuni Tuesday (Feb 13) ni in meikanggawp cih theStar pan kiza hi. Fire and Rescue Department te genkhiatna ah hih meikatna hangin asi aliam kuamah omlo cibilbel uhhi.\nHih EPF Building meikatna hangin Federal Highway leh Jalan Gasing lamzikpi tengah mawtaw awkcip zihziah hi. Police te’nzong Firefighter te apaitheih nadingin Jalan Gasing lamzikpi pen khakcip uhhi.\nHih meikatna vaitawh kisai in Datuk Soiman Jahid in agenkhiatna ah inndawlkhatna First Floor panin akipan hi ci’n genkhia hi. Hih EPF Building pipen inndawl 6 Floor apha hi a, First Floor ii apualam ah nasem te’n innpi puahphatna Maintenance Work asep laitak uh ahihi. Tuate nasepna panin Building ii apualam panin meikuang akipan cihi.\nMeikatna avaitawh kisai in thunei ahi Fire and Rescue Services Department deputy director-general in hih EPF Building apualam akizepna in akizangtepen meikuangbaih mahmah “flammable cladding panel” akici te kizangkha ahih manin, meikuang akipat ciangin EPF Building ii apualam teng akuangzanzan hi ci’n genkhia hi.\nHihbangdan “flammable cladding panel” panin meikang pen Malaysia gamsung ah aomcilna hi a, abeisa in hihbangdan London, Grenfell khuasung ah omngeikhin cihi.\nVideo: EPF fire caused by spark that ignited flammable cladding panels\nKhuahun salua mahmah, huih hatlai sawnsawn kawmkal ah EPF Building ii apualam akizepna tepen “flammable cladding panel” akici meikuangbaih namte hisawnsawn ahih manin meikat akipat ciangin manlangtak in kilawhto ziahziah cihi.\nHih EPF Building sungah nasem bekbek akigawm in mi 527 aom hi a, tuate khatzong pelhemlo in innpi sungpanin avek un ki honkhiathei, ki pusuaksak manhi ci’n Reporter te tungah thunei te’n genkhia uhhi.\nMore: London, Finsbury Park geiteng ah mawtaw in mipi nawkgawp in mi 1 si, 8 liam\nMeikuang pen apualam panin akipan hi a, apualamtengbek limkatzaw ahih manin, asunglam bangmah lawhmanlozaw hi. Hih meikatna ah aphelhdingin Firefighter mi 70 in delhpah uh a, meikuang pen Minute 30 sungin ki phelhsiangzo hi. Meikat hongki zaksakpen 11:52am hun hi a, tuazawh Minute 6 sungin meikatna aphual ah meiphelding in Firefighter te ki tungpah hi ci’n thunei te’n genkhia uhhi. Sawltak #zomidaily\nPrevious: Kiakmetna temta lengkhia in naupangno khat dengkha, alu phelnih kisuah\nNext: Naupangno khat anukik in zawhthawh thutawh tuisa dawnsak in, amuk kangdeugawp


url: =Thai kumpi in agamsung aom Refugee 70,000 te ciahsaksawm ~ ZD :: ZOMI DAILY\nposted on 26 March 2017 at 2:00 pm Lomkholna: News, Refugee, Sawltak, Thailand, World\nThai gamsung aom 70,000 acingdektak Refugee te aciah nading un Thai kumpi in vaihawmsawm cih Bangkok Post pan kiza hi. Tua Refugee tepen Kawlgammi Myanmar Refugee vive hi uh a, aciahnuam hetlo tebel ki thagumsawl samloding ci uhhi.\nKawlgam ciahding in akizokhin, akhentat khinta damdam in kipuakkik tading hi ci’n 3rd Army Chief Lt Gen Vijak Siribansop akici galkap mangpa in Thursday ni in genkhia hi.\nKawlgam kumpi inzong thautawi Armed Ethnic Groups tetawh Peace Talks abawlzel uh hi a, Kawlgam aciah kiknuam te adingin nuntakgim namzawta hi ci’n Thai galkapmang pa in genbeh hi.\nTuaban ah Refugee te aciahkik ciangin amau nuntakna lauhuaina aomloh nading leh ki nenniamna aomloh nading “Safety and Dignity” pen ki limngaih sutsak mahmah cihzong genbeh hi. UNHCR (United Nations High Commissioner for Refugees) inzong gambel te aciahkik nading vaikisam te sepsakding uh a, Fund sumzong geelsakding cihi.\nThai Government inzong aciahkiksawm Refugee te leh Kawlgam kumpi kikal ah Facilitator sepsakding uhhi.\nTulaitak lianin Thai gamsung ah Myanmar Refugee bekbek 69,128 bang omding kici a, Refugee Camps bekbek akigawm in Camp 7 bangah om uhhi.\nRelated: Thai Mae La Refugee Camp ah amauleh amau akithat Suicide tam ~ ZD\nTua Refugee Camps tepen Ban Ma La (Tha Song Yang district), Ban Um Piam (Phop Phra district), Ban Nu Pho (Umphang district), Ban No Soi (Muang district), Ban Mae Suri (Khun Yuam district), Ban Mae Lama Luang leh Ban Mae La Lun (Sop Moei district) cihbang teng ahihi. ZD Sawltak #zomidaily\nPrevious: Mandalay ah agil akizom apeng nihte buaina omlo in ki at khiat sakthei ~ ZD\nNext: Las Vegas ah thau kikapna piang, mi 1 si in adangkhat liam ~ ZD\nTaangval te natheihding uh thu pawlkhat!\nUS gamsung khualzinna pawlkhat – 81\nVondeih Kep Ding – 131 (Dimno’ Pa)\nIndia ah Suai Rs.20,000,000 manneiding agukpuak Myanmar gammi Kam Khan kiman\nKuala Lumpur khuasung ah thautawi guta damiah mi 2 kikaplum\nLamdang ka sak thu nam sawm\nZIV Laisiangtho ki hawmkhia tading\nZomi tribes celebrate ‘national day’ in Manipur\nZYA Series Volume II DVD tangkona


url: =LEGION u60 :: Amazocircnia Sangrenta Portuguese Edition JC Aguiar\nAmazocircnia Sangrenta Portuguese Edition JC Aguiar\nPosté le: Dim 9 Juil - 15:25 (2017) Sujet du message: Amazocircnia Sangrenta Portuguese Edition JC Aguiar\n->->->->DOWNLOAD BOOK Amazônia Sangrenta (Portuguese Edition)\n->->->->ONLINE BOOK Amazônia Sangrenta (Portuguese Edition)\nisbn: 1520635907, 978-1520635903,\nAmazônia Sangrenta (Portuguese Edition) JC. Aguiar\nAmazônia Sangrenta (Portuguese Edition) book pdf Amazônia Sangrenta (Portuguese Edition) book for mac\nPf56: localized to patches in sporozoite periphery (arrows, E, F) and sporozoite interior (arrows, F), the cytoplasm of liver stages (arrow, G) and cytoplasm of blood stage merozoites (arrows, H)\nBirthday+Wishes+for+Braelynn%3A+Personalized+Book+with+Birthday+Wishes+for+Kids+%28Birthday+Poems+for+Kids%2C+Personalized+Books%2C+Birthday+Gifts%2C+Gifts+for+Kids%2C+Braelynn%29Todo Vestido/All Dressed Up (Xist Kids Bilingual Spanish English)Paper WishesNKJV Ultrathin Reference Bible, Brown Deluxe LeatherTouchYour Super 7 Life Success Team: Build Your Team... Expand Your Success (K.I.S.S.S. Series) (Volume 1)Deep in the Woods: A Collection of Rudyard Kipling'sHistoire Économique de la Propriété, des Salaires des Denrées Et de Tous les Prix en Général, Depuis l'An 1200 Jusqu'en l'An 1800, Vol. 3 (Classic Reprint) (FThe Ugly Duckling Illustrated: Classic TaleBook Reviews on the Mission of the Church | 9Marks Journal Jonathan LeemanHe Who Was Once a Little Child: Stories of Jesus (Classic Reprint)


url: =• Philippine gam sung Typhoon Hagupit kici huih leh guahpi kithuah in December 6 nasiatak in nawk a, kumpi thunei te in mipi theikholsak ahihman in atamzaw kiheemman uhhi. Ahizong in akiheemzolo ten thuakpi mah in gumthuak uh ahihman in mi 21 si veve hi ci in Red Cross micimawh huhpawl in December 8, 2014 ni in taangkokhia uhhi. Typhoon in adiak in Samar tikulh naaknawk mahmah a, December 8, 2014 ni in zong Manila khuapi nawkbeh laai hi. bbc.com\n• Israel gaalvanleeng ten Syria gam Damascus khuapi vanleeng tual leh Syria leh Lebanon gamgikhuapi ahi Dimas khuakiang a Hezbollah migilo te kiang kipuakding thaupi koihna na munte December 7 ni in beltung vakhiat zatzat uhhi. HIh tawh kisai in Russia ten hihbang a Israel ten mi ommuang avadopeen thumanlo ahihman ahangkiciantak onggen uhhen ci in Syria tawh kipawl in UN ah December 8, 2014 ni in vakhia uhhi. Israel thukan maangpi Yuval Steinitz in bel migilo te kiang atungding gaalhiam kikoihna na peen hahsiang pahpah ding kanasep uh hi ci in genlel hi.haaretz.com\n• Yemen gam aluutding gaaltaai gambeel mi apua Tembawpi khat December 6 ni in Santuipi tung ah huih khauhluatna hang in kibung a Ethiopians mi 70 si hi ci in Yemen kumpi thunei te in December 7 ni in taangkokhia uhhi.Adang misi bangzah phalaai bangzah mangcih te telkanding in Yemen palik te kipan pah uha, tunidong zong saanlaai uhhi.cnn.com\n• NLD leh 8888 te makaihna tawh akibawl 2008 Kawlgam Pingpei Thukhun pi bawlphatnading ah thukimna suaikaai kawlgam gaalkaap asemlaaitak leh Bumu khat ahi Kyaw Sua Win Kawlmang ten thong kum 2 khia ci in azi December 8, 2014 ni in awngkeek taktak tahi.voanews.burmese.com\n• UK kumpi no William leh a angkawi Kate te USA ga Newyork khuapi December 7, 2014 ni ongtung uha, December 8, 2014 ni President Obama tawh White House ah kimukhawm uhhi. December 9 niciang 911 phawkna innpi ah hawhding uha, innlam zuankik tading uhhi. USA gam mi hilo napi uh in mipite in na kumpi bawl mahmah in nasiatak in namuak nadawn ciat uhhi. bbc.com\n• Yemen gam a kibusa al-Qaeda migilo tetawh kipawl thautawi te mat ahi US thuhtang suutpu Luke Somars leh South Africa gammi sangsia Pierre Korkie te vahonkhia ding in December 6 ni US Commando gaalkaap te Uisiam,gaalvan akicing leh Helicopter aginglo thautang butzawloh tawh asi ngam sinsen gaalhaang te vakuan uha, hotkhiatzawh nading aminute bek in asaplaaitak migilo ten natheikhia uha amimat gel uh nakaplum man uhhi.Hih thu hang in parliament sung leh mipi sung ah banghang kihonkhia zolo a ui uh hamkha maw cihzah dong in kinialna oma, Defense Secretary Chuck Hagel inbel kakul veih akihonzolo pak hi cihsan hi. Tutung ahot nop te uh ahotzawhloh uhhang migilo 13 bel viklum ziausam uhhi. bbc.com\n• Iraq gamsung a IS migilo te ado aom US gaalkaap te in gaalkaap tha 1,500 ongbehlap un ci in ongngen a kipuakbeh khading ci in Lt Gen James IS dokhawm gam 60 kiim te khawmpi Kuwait gampan December 8, 2014 ni in genkhia hi. tulian in gaalkaap 3100 omkhinta ci hi. bbc.com\n• Nepal gam Katmandu khuapi pan km400 kiim akigamlaatna ah Buspi mi 67 apuakhat December 8, 2014 ni in kibung a mi 14 amun ah sipah in mi 3 zatopan sikik uhhi. adang 50 tezong liammang uha, avek un zato kipuak uhhi. voanews.com


url: =Interview with Tg. Zen Lian (Guitarist) :: ZOMI DAILY\nposted on 8 March 2010 at 11:21 pm Lomkholna: Article, Interview\nZomi sungah guitar siamte sungah a minthang khat ahi Tg. Zen Lian pen abeisa 1993 pan 2000 kikal sungah Zomi Album kibawl teng 98% banah guitar atum sak khin khat ahi hi. Tua banah Kawlgam a guitar siam minthang Aces Band te’ bassist Kam Za Lian i khut nuai pan Guitar asinna pan akhangkhia to ahi hi. Tu laitak in US ah om in leitungbup Zomite sungah guitar siam Zen Lian cih in kithei ta hi.\nTg. Zen Lian i tangthu leh a guitar siamna akipatkhiat zia cihte tulai khangthak Music lunglute in a etteh theih ding deihna tawh ZogamOnline (ZOL) te in Tg. Zen Lian tawh aholimna (Interview) anuai a bangin Tongsan tanute in kong khah khia sawn uh hi.\nZLT: Tu laitak lian pen, international scene ah haksa lai in teh. Ahihhang a piang thei lo bel hi kei. Ni tumna gam lam ah pen, midangte tawh a ki banglo music tuam vilvel khat (or) style tuam vilvel khat na bawl zawh leh tua in international scene hong tung sak ding hi.\nZLT: La sakna lam ah, hun lui lai in sanggam Mizo te pen la siam sa ing. Tu hun ciang Zomite mah siam zawta ka sa hi. Khang Thak pan Gloria Ciin Lian Niang, ZamNu te, a lui sung pan Esther Cing San, Lian Sen, NoPi (Zo Pa Tong), Lia Lian cih bang Pasal ah TaangKo Tua Mung, PauNo, ThawnKham, kawl la sa SangPi – hihte pen lasiam taktak mah ka sa hi.\n(1) Basic pen na up mawh zah sangin na thupi zaw den ding hi. A Basic teng a zawh mah2 na ding han ciam in.\n(2) Chord nam tampi tak theih ban ah, Chord voicing lim takin zong in.\n(3) Music style khat bek tung ah ding lua ken, Music style pen kum 10 ciang a dang khat hong piang lel ding hi.\n(5) Guitar na kisin nak leh achievement goal khat nei den in.\n(6) Na khutme bek ki sin ken. Na khuak zong thu ngaih sun sak le cin tam pi tak a zai zaw in mu ni teh.\n(7) Lung duai ding, lawp bawl lua lo ding, nisim in ki sin ding.\n(8) Nang sang aa a siam zaw na sakte tawh tum khawm (Jam) ding, midang a tam thei thei tawh tum khawm ding.\nZLT: 2003 kum mah in, London Royal Academy of Music sang ah music tum ding in ka lawm ten hong zawn in, ka lau peuhmah hi. Uk mahmah ka hih manin ka pai gemgam aa, Jazz Music bekbek kitum in siam thei taktak mah ka sa hi. Kawl gam ah Jazz music lam ah hong ki muang pawl ahihhang in, tuate aa te tawh teh ding in kei aa pen hong neu lua mahmah hi.\nKa lawmte tawh ka et kawmkawm un Blue’s Jazz lam tum ni ci in ka thu ka khel kik uh hi. Instrumental Improvisation dawng 4 khawng ka tum uh hi. La dawng khat ta ka man sim un mipite hong ding in khut hong bet ziahziah pen lamdang ka sa mahmah aa, ka nuntak sung ah ka aangtang ni khat hong suak hi.\nZLT: Kei kipat chil lai-in chi leng Guitar siam sunsunte pen zatui zang ding leh zuu khamkham den ding in ki um in kuamah nu-leh-pa peuhmahin a tate guitar siamding deihsak lo hi. Kei hanciamna ah – Music siamte miten a zahtak, a hih thopthop louh na ding, Music siamna tawh sum-leh-pai tampi pi zong zo ding, mite muan theih mi khat suak ding cih pen ka mission ahi hi.\nZLT: Kei zong lungdam lua ing. Topa in thu pha hong pia ta hen. Source: Zogam Online\nPrevious: The Seven Myths about Zomi and Chin ~ DK Khup\nNext: Khuahun paizia teltheih nading ~ Khup Kang Cinh


url: =America leh Australia Kidanna (Distinction) ~ Pa Go Lian Kap :: ZOMI DAILY\nposted on 18 August 2016 at 12:30 pm Lomkholna: News, Zomi\nDear Zomi a kuamapeuh, Nuntaak khuasakzia na kikup te uh thupi ka sa mahmah hi. Keizong USA ah omkhat ka hihnatawh tu ciangciang ka theiteng na gensa uh banzop in kong kup-pih nuam hi.\nUSA gam ah refugee te I tuntakciangin Federal kupi vaihawmna tawh nuntaak khuasak na I ki patsak nadingin sum (resettlement money or welcome money) mimal zui in ong pia hi. Ahizongin, ei a tungthak te in pau leh lai I theihlohman in, kumpi te tawh contract ala agent or nonprofit organization te tungtawn in I khuasaknang ong vaihawn sak uh hi. USA I tuncil a, i inn sungvai teng ong makaih agen tepen eitung veina taktak tawh nasem hilo in sumthalawh veve uh a hilam i telding kisam mahmah a, i welcome money tawh kisai sumzatna te teltak in i dot theih a hilam i telding kisam mahmah hi.\nHih refugee resettlement system ah Match Grant leh Welfare nam nih on hi.\nMatch Grant program pen inn kuan a tampian lamte’n ki ngah hi; a hizongin, kumpi fund zui in ki khiamkhiam hi. Match Grant program a ngah te i hih leh nasep i muh masiah inn sap ong huhin, khathumsung pen cash assistant ong pia uh a, kum 18 tungsiah te $200 leh kum 18 nuaisiah te $50 ong kipia in, kha 3 sung ki ngah hi. Hih cash assistant pen i welcome money tawh kisailo a hihi.\nWare fare te leuleu pen in tuabang ngahlo in, inn sapding te pen DSHS ( Department of Social and Health Services) an direct kipuak a, income $0 i hihleh inn kuam mimal (family size) zui in cash assistant TANF ( Temporary Assistance for Needy Families) kingah hi. A hizongin TANF a ngah mi i hihleh work class cih nasepzon na class te kahkul a, nasep zon kawmkawm kul hi. Thukhat ah, college kahdingin (full time or part time) TANF ngah na hihleh mawtaw sathau manding or bus ticket ding free ong kipia thuah hi.\nDSHS panin i tun a kipan inn kuan mimal zui in, buhsih leh aksa lei nadingin card (Foodstamp or SNAP) kumpi Federal oe State panin ki ngah a, hihbel mikhempeuh tung leh low income inn kuan khempeuh in a ngah a hihi. Refugee leh citizenship ki ddeidanlo a, USA ah legal resident i hihnaak leh ki ngah hi. Ahizongin, kha 6 sim in family income ki up date den hi. Income tam semsem foodstamp ngahzah tawm semsem a hihi.\nResettlement Agency te’n i tun a kipanin kha bangzah hiamkhat (atamzaw bel kha 3 sung) sung inn sungvai thupi akisam teng ong sepsak uh a, a thaman te uh i inn kuan welcome money pan in dok kik uh a, khathum a cinteh a omlai teng check tawh ong pia uh hi. Enbel vakitel lo a hih manin, amawkna onghuh bangin i vatuat a, sumzatna kicianlo nengneng te i vagen ngamkei hi. I welcome money ong kipiak ciangin ei leh agency tepen mangpha a ki piapia lam hi a, inn sungvai 80% pen ei mawhpuak hi ta hi. Ahizongin, kha 3 sungah nasep ong guatzawh kei lailai uh leh, inn sap bel ong huhlai uh hi.\n2. Housing (Inn leh lo vai)\nSum i neihnaak leh apartment, condo, town house, leh single home kisaap thei hi. Inn i sapciangin mimalzui in one,two,three, and four bedroom kisap hi. Kumpi tungpanin Section 8 housing om a, low income inn kuan te huhna in a tawm man mahmah in inn sap kipia hi. Tualo Mercy hausing om a, tuabel private housing assistance hi a, inn kuan income zui in kipia hi. Pawlkhat in deih a, pawlkhat in deihlo leuleu hi. Inn zong i ut nana ah ki leithei a, a hizongin i sutdingin thusau a hih manin sutlo ding ci zaw ni. Inn sap leh inn lei na ah kuamah ki deidan theilo a, Equal housing opportunity rules ngat takin om hi.\n3. Health (cidamna lam)\nCidamna lah tawhkisai inbek hoih cihtak in hoih mahmah hi. Deihlopi in emergency thukin mahmah om in 911 kisamthei a, i omna tawh a kinai theipen zato pi or ei painopna zatopi ong puak uh hi. Athukin i damlohna hoihtak ong ki khoi masa phot a, zatui man leh kikhoina sum te ong ki nung nget hi. Medical insurance neilo i hihkhak zenzen leh zato pan in income zui in financial assistance program on a, a mau ii ong huhna dungzui in percent or 0% tawh kikepman ong huh uh hi. Medical insurance pen federal kumpi in a koih hangin state khempeuh in a mau private law zui in nei uh a hihmanin, state khat leh khat kibanglo hi.\nGentehna in; tulaitak Obama care pen state tampitak in sanglo hi. Tua a hihmanin, state mun tampi te ah free medical ngahding haksa mahmah hi. Ko omna Washington State leuleu bel hau a hihmanin Medicaid free in kingah thei a, thamlo in dental zong cover a hihmanin mitampitak medical vai ah lungnuam takin zato kah uhhi. Co-pay cihbang omlo hi lai hi. State healt care law pen state khat leh khat kibanglo a hihmanin USA health care program pen hoih/hoihlo cih thei om kasakei hi.\n4. Education (Pilna)\nZomi refugee te’n USA i nuntaak na ah pilna thupisim lo in, inn sap tawm na, English pau kizanglo a nasep na leh kumpi’ theihloh sum zon na ki bulphuhzaw a hihmanin, pilnalam a ki kin vangvang omlo hi.\nKumpi sang (public school) pen free hi a, high school ciang free a hihi. American Education level a tut zolo sang inn tampi kumsim phial mah in tampi kikhak hi. High school ah zong state khat leh khat a ki batlohna tampi om hi. Ko omna state, Oklahoma, Tennessee, Indiana polis etc… state pawlkhat inbel low income family te huhnadingin scholarship program a tuam in neu uh hi. Washington State ah ” college bound” ki ci hi. Oklahoma State ah “Oklahoma Primise” ki ci hi. State khat leh khat a milawh kibanglo in, a scholarship piazia bek kibang hi.\nHih low income scholarship program pen i tate taan 7,8,9,10 ciangin ki siau thei hi. I ngahleh, hihpen i tate’n college kum 2 sung sangkahna bup nu leh pa’ sumbeilo in ong huhsak uh hi. Ahizongin sang naupangte in 2.0 or 2-5 GPA a ngakul a hihi. Hihpen high school sang naupang te’ panpihna program a hihi. Tualo, scholarship tuamtuam tepen naupangte’ laihat zawh zahzah zui in tampi om hi.\nHigh school pan college a lut to te hita leh College direct a lut to zo kumciangsa mikhempeuh in kum 2 college kah nading Federal kumpi fund pan in FASA (Free Application for Federal Student Aid) kisiau thei hi. Hih FASA scholarship i ngah zenzen leh kum 2 college i kahnading tuition fee ong huh uh a, hihsum pen loh kik akul-lo huhna sum hi-in zat nuam mahmah hi. Keizong ka nga a, sangsum kapiak khit ten $500-1300) ciangbang vaal lai in, tuapen kei ipsung ah a lut a hihi.\nMore: America leh Australia Kidanna (Distinction) ~ Pu Zokhai\nHigh school sang naupang pawlkhat in state scholarship a ngah uh pen kum 2 college sangkah na ah zang uh a, FASA zong siau in, tua FASA pan a ngahuh sumpen khol in kum 2 college a mankhit kum 4 degree adding sangsum in zang uh hi. Cihnopna ah, state huhna a kipakleh FASA huhna in kum 4 degree dingzong huhzosuak cihna a hihi. FASA huhnapen kum 2 college bek ah kingah hi. MA, Phd te ah bel scholarship tuamtuam tawh ki namtaak kul cihna a hihi.\nHigh school sang naupang pawlkhat bel High school 4.0 GPA a ngahleh University tuamtuam pan in full scholarship pia uh hi. USA nuntaak zia i kikupna a hihi. Lungdam, Pa. Go Lian Kap (Seattle, Washington State, USA)\nPrevious: Update: Pamaih luazen sicia maw naunau San Hoih (kum 1 leh kha 10)\nNext: ZIUSA pan dahna pulakna: Lia Siang San Hoih, Kha (21)\nZaknop mah2 ei


url: =Kuala Lumpur, Jalan Kuching vengsung ah Saturday ni in tui khanggawp :: ZOMI DAILY\nposted on 3 September 2017 at 4:30 pm Lomkholna: Malaysia, News, Sawltak, World\nMalaysia, Kuala Lumpur khuasung ah zanni Saturday nitaklam in guahtui malua mahmah ahih manin, lamzikpi pawlkhat tui dimletgawp cih theStar te’n genkhia uhhi.\nJalan Kuching lamzikpi tungah huaisia phadiak in, Saturday nitaklam in tuidimgawp hi. Kuala Lumpur Fire and Rescue Operations Centre chief Zamani Ismail in agenkhiatna ah Jalan Kuching lamzikpi tungah tui aluangawpna ahangpen Sungai Batu luisung ah tui dimlua ahih manin, aletkhia hi ci’n genkhia hi.\nFire and Rescue Operations tezong cimawh dongtuak aomleh ahuhding in kuankhia uh a, ahi zongin guahtuikhang pen nitaklam 6:45pm hunpawlin kiamsuk zawdeuhta ci uhhi.\nGuahzuk kipatpen nitaklam 5pm hunpawl akipan nasiatak in guah zugawp ahih manin, Jalan Kuching vengsung ah tui tamphadiak cihi. Ahi zongin adang vengtuamtuam ah tuazah in huaisialo hi ci’n thunei te’n genkhia uhhi.\nJalan Kuching lamzikpi tungah tui adimzihziah laitak Video kizaihkha in, Social Media ah kikhahkhia ahih manin, huntomno sungah ki thehzakpah zihziah hi.\nVideo: Jalan Kuching hit by flash flood after evening downpour\nVideo sungah lamzikpi pen mawtaw 4 apaitheiding in “Four-lane Highway” akibawl hi a, alangtuak panin tui dimto zihziah ahih manin, mawtaw zong honkhat khawlcip uhhi.\nDriver pawlkhat in tui akiamzawkdeuh hunding ngakin akhawlcip uh ci a, mawtaw pawlkhat inbel tuilak mahah damdam in paisak veve uhhi.\nJalan Kuching lamdungteng, Selayang Market panin khuasung City Center zuatna leh Segambut kuamsungteng ahzong hih tuikhanna hangin mawtaw awkcip, Traffic Jam gawp cihi.\nRelated: Kuala Lumpur khuasung ah “KTMB Cargo Train” vanpuakna meileng khat tuahsia\nCity Hall’s Integrated Transportation Information System panin thunei Spokesman khatinzong agenkhiatna ah zanni nitaklam guahtui tamluatna hangin khuasung muntuamtuam ah mawtaw awkcip in nawngkaisak mahmah hi ci’n genkhia hi.\nNitaklam 7pm hunkhitpawl ciangin tuikhangzong kiamzawta in, khuasung mawtaw zong angei bangzawdeuh in awkcip luanawnlo cih kiza hi. Sawltak #zomidaily\nPrevious: Tulaai Leitung Thuthang Tuamtuam te Update (Sep 03)\nNext: Australia gamsung ah Kangaroo athatlum Chinese khat kiman\nPianthak dan nam nih ~ Dr. Ngul Khan Pau


url: =Kuala Lumpur, Pudu vengsung ah Operasi lut in mi 40 val kiman, Myanmar 12 kihel :: ZOMI DAILY\nposted on 13 October 2017 at 4:37 pm UTC+9:30 Lomkholna: Malaysia, News, Sawltak, World\nMalaysia, Kuala Lumpur khuapisung aom gualnop paktatna Entertainment outlets leh Flats pawlkhat ah Operasi kibawl kawikawi in, mi 40 valbang kimankhia cih theStar pan kiza hi. Immigration Department te makaihna tawh Wednesday zankimlam 11:30pm hunpawl in akipan uh ahihi.\nMalaysia Immigration lamsang ah alianpen ahi Immigration director-general Datuk Seri Mustafa Ali in agenkhiatna ah khuasung mipi te’n nawngkaisa in Complaints hongpawlna leh thu hongki zaksaksimna tawh kizui in Entertainment Outlets leh Flats pawlkhat ah Operasi akilut cihi.\nWednesday 11:30pm hunpan kipan in adiakdiak in gamdangmi te amuh bangbang uh bansit uh a, akigawm in gamdangmi Foreigners 189 thusitna nei uhhi.\nPudu Flats sung bekbek panin Permit leh Document kician aneilo gamdangmi akigawm in 21 ki mankhia hi. Tua akiman te lakah atamzaw pen Myanmar gammi hi a, tualo Pakistan gammi, Indonesia gammi leh India gammi tezong kihel uhhi. Pudu sungpan in akiman lakah Myanmar gammi 12 kihel cihi.\nAkiman gamdangmi te lakah numeizong pawlkhat kihel uh a, Myanmar numei 5 leh India numei 1 ahihi. (gualnop paktatna Entertainment Outlets panin akiman himawk ahih manin, tua numei te’n naseppen amawkmawklo khat hiding hi)\nHih hunsung tawh akituaklian in Jalan Kia Peng aom Entertainment Outlets ahzong Operasi kibawl cihi.\nTualai munah gamdangmi akigawm in mi 45 thusitna, thudotna kinei in, tualak panin mi 24 kimansuak uhhi. Tua akimante lakah numei 22 leh pasal 2 kihel uhhi. Numei tepen Thai gammi 20 leh Uzbeks gammi 2 ahihi. Pasal 2 tepen Bangladesh gammi kici hi. Avek un Work Permit, Travel Document cihte neilo in illegal tawh akiman ahihi.\nMalaysia Immigration ulianpipa genna ah hihbangdan in Operasi pen ahunhun in kibawl totoding hi ci’n genkhia hi. Tuaban ah inndei, Flats pawlkhat pen mi aomtheizahding sangin tam atazawding in phalna omlopi in akideibeh, aki kekbehzong om cihi. Tuaban ah inndei Flat pawlkhat pen zumkhan “Office” in akizang zong om hi ci’n genkhia uhhi. Sawltak #zomidaily\nPrevious: Nupi te ading thukham 10\nNext: Leibat lohnading in atanu numei kizuakna apuak nupinu kum 15 thong kiading


url: =Billionaires Li Ka Shing tungpan ciaptehhuai kammal - TUNGZANG NEWS\nBillionaires Li Ka Shing tungpan ciaptehhuai kammal\nBillionaires Li Ka Shing\nHongKong Billionaires Li Ka Shing tung pan ciapteh huai kammal pawl khat\n"20-80 % i ki lam dang dan"\nMihing pum pi tungah 20% in gawng tung lam teng tawh sum zong in 80% in gawng nuai lam teng tawh sum zong hi.20% in hun lei in 80% in hun zuak hi.20% in na lian pipi sem in 80% in na sep mawkmawk te sem hi.20% in amai lam hun ding geel kholh sa in nei aa,80% in zing sang tho phet in tu ni bang sem ding cih ngaih sun pan hi.20% in ei leh ei hong ki khel sak aa,80% in kiim leh paam teng ki khel sak hi.20% in hau mahmah aa,80% in zawng mahmah hi.nang ee leh 20% hi zaw ding maw 80% hi zaw ding..???\n"Khenthum na nai 8"\nPasian in mihing te ading in ni khat in nai 8 sung ta aki lam dang , hun khen thum ki tuak tak in hong khen sak hi.Khen khat na nai 8 hun sung , mihing ten na sem ciat hi.Khennih na nai 8 hun sung teng ih mu ciat uh hi.mihing khat leh khat ki lam dang na in atam zaw in khen thum na nai 8 hun sung pan hong piang khia ahihi.\n" lam pi nih"\nMikim in i nun taak hun sung aa,i zuih ding lam pi nih om aa, lam pi khat pen pelh thei lo aa i zuih ding lam pi hi aa, akhat pen i ut dan aa, i zuih ding lam pi ahihi.Pelh lo aa na zuih ding lam pi nuam tak in na nawk zawh khit bek teh nang ut na lam pi zui thei pan bek ding hi teh.\n"Khat vei bek zat theih muan na "\nMuan na i cih pen lai dal khat tawh ki bang hi.aki khep gawp sa lai dal khat pen na zal kikkik hang cik mah hun in a gei bang kik nawn lo ding hi\n"Ki sik kik na"\nTu zawh kum 20 khit teh abei sa hun sung aa, na gam tat na te hang in ki sik kik lo ding hi teh ,a bei sa hun sung aa,na sep khak loh na te hang in ki siik kik zaw ding hi teh.\nlam nawl aa, ki zuak tui vot thawl no khat in $10 man , Hotel sungah tui vot thawl no khat mah in $30 man.Mihing khat i vang neih na zong , ama tun na mun tawh ki tuak in man nei bek hi.\nKammal khat na gen khiat ma in,nang pen tua kam mal ii "To " na hi aa, na gen khiat khit teh tua kammal ii "sila" na suak hi ..\n"Teel theih na"\nAtawp na ah maan na sak peuhpeuh teel thei lel hi teh. Bang hang hiam cih leh hih leitung ah alau huai mahmah kam mal nam nih om aa, khat na in sinphat na,adang khat in han ciam na hi.A han ciam pa pen amah leh amah ki khel zo aa, asin pha pa ahih leh amai lam ding khem peuh khel zo hi.\n"Ha zaat na leh Eng na"\nMidang te sang in tawm cik na hauh zawk aa leh hong ki ha za ding aa, Midang te sang' azah tam pi tak in na hauh zawk a leh hong ki eng ding hi.\n"Mai tai na" the lastest smile..\nkua mah dem zo lo cih na ki up mawh teh tha neem kei in, nang mi mawkmawk na hih lam ki phawk gige in.Midang te nui in nuam sa in aom uh hang' leitung ah nang bek alung leeng akhua ngai hi tuan lo hi teh , atak tak in midang te pen nang sang' ki neih siam zaw ahih lam phawk den in.Cimawh dong tuak in na om lai tak..na kah nop leh kap suk lel in.Ai hang na kah khit teh nang leh nang na ki phot toh theih kik ding ki sam hi.Na neih sa khem peuh na sum phial zong in nang ii neih lian bel ahi "mai tai na" bel sup sawm gei kei in...\n"Diip kua Patau na"\nMihing khat ii patauh na pan in ama ii lung sim thuak zawh na leh amai lam gual zawh na ding te ki mu khia thei hi.Adang khat in ci leng' buai na neu no khat pen hun bei liang in ngaih sut kul lo aa, buai na lian pi te leuleu teh i patauh bek tawh hong piang thei lo in hun tom no khat sung in i lem tuah theih nak leh na khem peuh pen Guah zuk khit nung aa..hong hoih kik ahi khua hun bang in hong vaak siang kik ding hi..\n"Gual zawh na leh khan toh na"\nGual zawh na na ngah kei leh pha mawh lo a, pel mawh na khan toh ding ki sam hi.Na gual zawh na pen hong nawng kaai sak om kha thei ding aa, na khan toh na pen kua man hong daal khol lo ding hi.\n"Neng suk leh Sawn toh"\nApua lam pan hong ki neng suk tha hang in aki tam ak tui pen meh khat a suak ziau lel hang', a sung lam pan hong ki sawn to tha hang aa aki tam kham aktui pan nun taak na khat hong piang hi.Mihing nun taak i cih zong hi dan mah ahi hi.Apua lam pan aa, hong pai tha in na nun tak na hong neng niam ding aa, na sung lam pan hong pusuak khia tha in akhang to nun tak na tha hong piang sak zaw hi.Apua lam pan aa, hong pai ze-et na tha hang in aki tam ding in ..na ngak aa leh nang pen mi dang te meh khat na suak lel ding hi.Nang leh nang ki muang in asung lam pan in na phut kham zawh aa leh nang ii khan toh na ding ahi nun taak na khat vei hong suak kik na mu ding hi.....\nLam Cin ( Cinpu Hatlangh)\n1/24/2018 03:42:34 am


url: =Isaiah 23 | Siantongluan\nTaia khua tawh kisai thu hih bangin gen hi: Tarshish teembaw hawlte aw, Taia khua kisia a, inn leh khawlmunte om nawnlo ahih manin kap un! Saipras gam panin amaute in hih thu hong za uh hi.\nTuipi gei-a teng mite aw, thumin tau un. Sidon sumbukte aw, na sawltakte un tuipi kantanin tui lianpite tungah om uh hi.\nEgypt gama piang ante lei-in na zuak uh a, minam khempeuh tawh sum bawlin na kizom uh hi.\nSidon aw, maizum in; bang hang hiam cih leh tuipi in thu gen khin hi. Tua tuipi muanhuai in, "Keimah in naupaii-in na ka sa ngei kei a, nau ka nei ngei kei hi. Ta numei ka khoi ngei kei a, ta pasal zong ka khansuah ngei kei hi," ci hi.\nEgypt gamah hih thu a kizak ciangin, Taia tawh kisai thu hangin amaute in na sa ding uh hi.\nTuipi gei-a teng mite aw, Tarshish khua-ah tai-in kap un!\nTanglai pekin a piang, gamlapi pek panin a kiphut hih khuapi nomau lungdampih khuapi mah ahi hiam?\nKumpi khuapi ahi, ama sumbukte ulian ahi, ama sumbawlte leitungah a kipahtawite ahi, Taia khuapi hih bang a pianna ding kua vaihawm ahi hiam?\nA Vanglian Topa} vaihawm ahi hi. Miliante kiphatsaknate a beisakna ding leh a kipahtawi uliante a niamkhiatna dingin a bawl ahi hi.\nTarshish mite aw, tu-in kuankhia-in lo kho un. Na sumbawlna teng uh maimang khinta hi.\nTopa in tuipi tungah a khut zan a, kumpi gamte lumlet gawp hi. Sumbawlna phualpite a kisuksiatna ding Topa in thu piazo hi.\nAmah in, "Sidon khuapi aw, na lungdamna teng bei khinta hi. Na mite in nenniamna thuak uh a, Saipras tuikulhah a va tai uh hangin, tua lai nangawnah lungnopna hun neilo ding uh hi," ci hi.\nTaia khuapi, gamsate phualpi a suaksakte pen Assiria mite hilo a, Babylon mite ahi hi. Babylon mite in khuapi luhna ding panmun bawl uh a, Taia khuapi kulhte susia-in, khuapi sung khempeuh a sia a suaksak uh hi.\nTarshish teembaw hawlte aw, na muan uh khuapi kisia ta ahih manin thumin kap un.\nTua a siat huna kipanin kumpi khat nuntak hunsung tan ahi, kum sawmsagih sung Taia khuapi kimangngilh ding hi. Kum sawmsagih a cin ciangin, paktat numei la sunga mah bangin Taia khuapi tungah piang ding hi. Tua la sungah,\n"Kuama phawkloh numei paktat aw, harp lasakna khat la in la, khuapi kimkotah pai in! Nangmah hong kiphawk theihna dingin la ngaih phuak in la, la tampi sa in," ci hi.\nKum sawmsagih a cin ciangin Taia khuapi-ah Topa hawh ding a, Taia khuapi in ama sep ngei sem kikin, leitung kumpi gam khempeuh tawh kizomin sumbawlna sem ding hi.\nAma sumbuk vante leh ama sepna panin a ngah nate pen Topa} tungah kipia ding hi. Ahih hangin tuate kikholcip mawkloin, Topa a bia mite an ding leh puan hoihnono leina-in kizang ding hi.


url: =BUANLI KHUA TANGTHU – Zomi News Journal\nBUANLI KHUA TANGTHU\nPosted on May 21, 2016 by thangmuan502@gmail.com in Article // 0 Comments\nADS\tBuanli khua i cih pen Tedim gam nitumna lam ah om a, Kawlgam leh India gamgi neh lentang mual dung tawh a kizom mual tung khua khat ahi hi. 1895 kumin kisat a 1995 kumin kum 100 cinna pawi kibawl hi.\nBuanli Khuasat Nading Thu Pawl Khat\nBuanli khua pen Lamzang, Muizawl leh Tongsial khuate panin unau pawlkhatte leh a kithutuak lawmta pawlkhatte kiciamin a sat uh khua khat ahi hi. Buanli khuasat nading thupiang pawlkhat a nuai-a bang ahi hi.\n1. 1890 kum anpawi khit hunin Mangkang kumpite in Tedim a lak khit phetin Salap (Lamzang khua lui) khua hong simin hong hal uh hi. Hih Salap pan galtai pawl khat Ngiatzang ah a tamzaw tung uh hi. Pawl khatte Muizawl ah tung uh hi. Tua bang a kithehthang na pan un kigawm kik theih nading khua khat sat hong kul hi.\n2. Ngiatzang i cih pen tu a Lamzang khua ahi hi. Pu Eng Khual (Kawngte) in Lamzang khua pen bang a ci ding hiam ci-in ai san hi. Ngeina bangin vok go-in guapi thum pen suangthu bangin phut a, a nuai ah meilah dee in phuisamin ai a san leh a aisan man nailo pi-in aktui puakkham a, tolhkhia mang hi. Hih thu hangin Kawngte tultawi Pu Eng Khual in, “Nupa kikhan tul nuamte khua dang ah lal ta un, Lamzang khua mun sia hi,” ci-in amah zong a sanggampa Pu Lam Sel tawh Muizawl ah lalpah vingveng uh hi. Tua mah bangin mi pawlkhat Lamzang pan mun tuamtuam ah hong kikhen thang uh hi. Tua a kikhenthang unau sanggamte a kigawmkik theih na dingun khua thak khat sat kul hi.\n3. Hih thu nih hangin Lamzang khua pan in Kawngte-te Muizawl, Tuicinlui, Tongsial khuate ah hong kikhenthang mang ciangin, Pu Hau Khai leh Pu Vum Vial in kaihkhop kik ding hong hanciam uh a, hih bangin thu hong vaikhak uh hi: “Sim ah Mal ah kikhenthang kei un, tul khatin om unla annek tuidawn a cimawh zawzaw na ki-en khial kei un, khua thak khat satin na kigawm kik ta un.”\nHih thu 3 teng hangin Salap (Lamzang khua lui) panin a kithehthang beh tuamtuam, bawng tuamtuamte tul kigawmkik theih nading lunggulhna tawh khua thak khat hong sat uh hi. Tua khua pen “Buanli” khua ahi hi.\nAcing akim in Simna Link : http://www.laibusaal.com/2013/12/buanli-khua-taangthu.html